text:
Aoga o suesuega i tausaga o i’a - “Ia le vave mou atu”
E pei ona mua'i fa'ailoa atu le 'auga o le auai mai o ali'i saeanisi e to'atolu, e latou te suesuea le umi ma le matutua tonu o I'a e mafai ona tu'ufua ma fanafanau ai, o lea ua maua le avanoa o alo o le atunuu o lo'o auai i lea a'oa'oga, e faasoa ai i le atunuu le aoga o lea a'oa'oga.
O le tama'ita'i o Tepora Toliniu Lavata'i o lo'o galue i le Matagaluega o le Puipuiga o le Vaomatua ma le Gataifale (DMWR), ua fa'ailoa lona fiafia i lea suesuega ma fa'apea ai, "O lou fa'afetaia o lenei avanoa ua maua, e le malaga i fafo ae ua malaga mai nei sui mo le a'otauina o i matou lea e galulue i lea itu o le tautua lautele i le gataifale."
"O le aoga lenei a'oa'oga, e mafai ona iloa patino fa'atino tiute, sailiiliga ma suesuega e aoga tele i le matou galuega, ia mautinoa tonu vaitau o le soifuaga o I'a nei e matele ina fiafia le atunuu e tausami i taimi uma, e mafai ai ona tu'ufua. O le sini, ia mua'i tu'ufua i'a nei, a'o le'i 'aina e tatou tagata, ina ia tumau pea le faateleina o lona faitau aofai mo le fofoga taumafa o le atunu'u."
Ona sa talosagaina le tinotupe i le Bishop Museum i Hawaii mo lea lava galuega saili, o se fa'afetai tele lea a lea alo o le atunuu, "O le galuega lenei e matele ina auina atu ai matou i fafo ia faia, saili ai ma tusi pasi fa'ato'a mafai ona fa'atupe, peita'i o lea ua o'o mai ali'i saeanisi suesue nei e to'atolu, fa'atino fa'atasi ma i matou nei tiute ma fa'asinosino ai fo'i i matou i sitepu uma lava o le faia ai o lenei galuega taua."
"E le gata i lea, e pau le mea sa matou faia ole tapena sipesimeni ma fa'ae'e i le meli e auina atu i fafo e suesue mai ai e sui faapei o saeanisi nei, ona faato'a toe fa'ao'o mai lea o se latou fa'ai'uga. A'o le taimi nei, ua faia e matou tapenaga o mea uma, faia le sailiiliga, ma ua matou iloa fo'i ona tu'ufa'atasia fa'aiuga tatau o lo'o matou mo'omia mai nei sailiiliga.”
“Ua matua vave lava ona maua e i matou mea uma sa mo'omia mo le fa'alauiloa i o tatou tagata, ma taumafai e una'ia i tatou uma ina ia utagia fautuaga e aoga mo le fa'ateleina o I'a nei o lo'o susua ma fia tausami e le mamalu ole atunu'u."
E pei ona mua'i fa'ailoa atu, o i'a nei e aofia ai le Poge, Alogo, Laea ma le Ume, ua fa'atino ai nei lea suesuega fa'apitoa fa'atasi a Saeanisi ma alo o le atunu’u, ina ia malaga ese atu nei sui, ae ua utufia le fanau i tomai ma le iloa patino i le galuega.
O nei fo'i suesuega ma sailiiliga ua tapena ai fa'amaumauga mo tautalaga ma folasaga e tusa ai o le fa'asao mo afio'aga ta'itasi lea e fa'asa ai le fagotaina o i'a mo sina vaitaimi se'i toe fa'ateleina fo'i le aotelega o i'a i le aloalo ona fa'ato'a fagota foi lea e tagata uma o le afio'aga.
Ua fa'ailoa mai e tele afio'aga ua mae'a fa'alauiloa a latou fa'asa. Ua i ai vaitau e tatala ai fagotaga i nei afioaga, ma ua fa'ailoa mai fo'i e ta'ita'i o afio'aga sa faia fa'asao, "Ua iloga ua lapopo'a le tetele o i'a ua maua mai matou faiva ina ua mae'a ai le taimi o le fa'asa. E le gata i lea, ae ua va'aia e moni lava ua tele fo'i i'a e maua i le ofe po'o le tili i le aloalo."
O le isi afio'aga sa faia le latou sa o Matu'u ma Faganeanea, ae o lea fo'i le nu'u e masani ona asi ai le palolo.
Na auai uma sui i le a'oa'oga. E fa'asolo fo'i le faiga o le suesuega. E amata mai i le tapenaga o sipesimeni e mafai ona avatu e fa'amalo, a mae'a malo ona fa'auia lea i le masini fa'apitoa na auina mai fafo e tipi fa'anini'i ai sipesimeni nei, ina ia ofi i lalo ane o le mata o le Maikoresikopi, po'o le masini va'ai.
O le to'alua sa saeina i'a ma taumafai ona tu'ufa'atasia mai latou sipesimeni mo le masini fa'amalo, o ali'i to'alua ua faigaluega uma lava i le DMWR, Theodore Travers ma Luatasi Tone.
Ona fa'asolo mai i tama'ita'i e to'alua o Motusaga Vaeoso ma Diane Kitiona la te tipia nei sipesimeni malo, e tapena ai mo le Maikoresikopi e maimoa ai ma iloa patino le matua o le i'a ua i ai e tusa ma lona lapo'a ma le umi, ma pe ua maua fo'i ni ona fua fanau pe leai.
E ui lava ona o le Maketi o I'a a le Maketi i Fagatogo lea e avea ma potu a'oga o lenei suesuega taua, ae o le tala mai a le ali'i saeanisi Ken Longenecker, "E taua i le olaga o le saeanisi le maua o ana fa'amaumauga tonu nai lo le nofoaga o lo'o fa'aaoga mai mo le fa'atinoga o le suesuega."
"O le tele o fesili sa matou fia iloa, ua mafai ona matou faia lava e i matou le galuega ma toe maua mai ai matou tali! O se mea taua lea i le olaga o le tagata suesue. Ae silisili fo'i o lenei vaega o le tomai e matua mo'omia lava, toe maua ma le tinoitupe e fa'atino ai le galuega fa'atasi ma mea faigaluega o masini e le'i i ai muamua mo matou e fa'atino ai galuega nei,” o se tala lea a le tama'ita'i o Motusaga Vaeono.
Na fa'ailoa fo'i e Vaeono, "Afai e te manatu e te suesueina le alititai ma lona sosia, e ao ina e silafia, e i ai fo'i le tele o ituaiga pisapisao i le lalolagi o meaola o le sami, ma e iloa lava e i'a o le Sami, a pisapisao se ogasami, o le tele fo'i na o i'a o lo'o ola fa'atasi ai, ae a ta'aligoligoa se ogasami, e le o i ai ni I'a o ola ai!"


c: text/html

text:
Ua aoaoina i tatou i le mana faaleagaga i le po nei. Ou te tatalo o le a goto ifo i o outou loto ia upu na tautalagia e nei taitai tuafafine maoae e pei ona ou lagonaina.
O se sauniga faasolopito lenei. O tamaitai uma o le Ekalesia e valu tausaga ma matutua atu ua valaauliaina e auai faatasi ma i tatou i lenei po. O le toatele o i tatou na tatalo ia faatasi mai le Agaga Paia ma i tatou. O lena faamanuiaga na faamatuuina mai a o tatou faalogologo atu i nei tuafafine o saunoa mai ma faalogologo atu foi i musika musuia. Ou te tatalo ia faaauau pea ona faatasi mai le Agaga ma i tatou a o ou tuuina atu ni nai upu faamalosiau ma le molimau e faaopoopo atu i mea ua uma tautalagia—ma e aemaise lava ina ia molimau atu o mea ua uma ona tauina mai ia i tatou o le mea lea e finagalo le Alii tatou te faalogo i ai.
O le a ou talanoa atu i le po nei e uiga i le ala—lea ua uma faamatalaina i le asō i ni auala matagofie—ma e tatau ona tatou uia i la tatou malaga e toe foi atu i lo tatou Tama Faalelagi. O lena ala ua faailogaina i feagaiga paia faatasi ma le Atua. O le a ou talanoa atu ia te outou e uiga i le olioli i le osia ma le tausiaina o na feagaiga ma fesoasoani atu i isi i le tausiaina.
E toatele outou na papatisoina talu ai nei ma mauaina le meaalofa o le Agaga Paia e ala i le faaee atu o lima. Ia te outou, o lena manatuaga e fou lava. O isi na papatisoina i se taimi ua leva, o lea o le manatuaina o ou lagona o lena aafiaga o le feagaiga atonu ua tau le manino, ae o nisi o na lagona e toe foi mai pe a e faalogo i tatalo o le faamanatuga.
E leai ma se tasi o i tatou o le a tutusa ni mea e manatuaina o le aso na tatou osia ai lena feagaiga paia o le papatisoga ma mauaina le meaalofa o le Agaga Paia. Ae na tatou tofu maua uma le faamaoniga a le Atua. Ma sa tatou lagonaina le naunau e faamagalo ma ia faamagaloina faapea ai ma se naunautaiga faateleina ia faia le mea sa’o.
O le loloto o le goto ifo o na lagona i le taele o lou loto sa faalagolago tele lea i le ala na saunia ai oe e ni tagata agaalofa. Ou te faamoemoe o outou na faatoa o mai talu ai nei i le malo [e ala i le papatisoga] ua faamanuiaina i le nofo ai i talaane o lou tina. Afai o oe lena, e mafai ona e ata atu ia te ia i le taimi nei e faafetai atu i ai. Ou te manatuaina le lagona o le lolioli ma le lotofaafetai a o ou saofai ai i tua o lou tina a o matou malaga atu i le fale mai lo’u papatisoga i Filatofiā, Penisilevania.
O lo’u tina o le tagata lea sa sauniaina ma le faaeteete au mo le osiaina o lena feagaiga faapea ai ma isi na mulimuli mai ai. Sa faamaoni o ia i lona tiute mai le Alii:
“O lenei foi, o le tulaga e oo i ai le i ai o matua e fai fanau i Siona, po o i soo se tasi o ona siteki ua faatulagaina, ae latou te le aoaoina i latou ia malamalama i le mataupu faavae o le salamo, faatuatua ia Keriso le Alo o le Atua soifua, ma e uiga i le papatisoga ma le meaalofa o le Agaga Paia e ala i le faaee o lima, pe a valu tausaga le matutua, ia i ai le agasala i luga o ulu o matua.
“Aua o le a avea lenei mea o se tulafono i e nonofo i Siona, po o soo se tasi o ona siteki ua faatulagaina.
Ma ia papatisoina a latou fanau mo le faamagaloina o a latou agasala pe a valu tausaga le matutua, ma maua le [Agaga Paia].”1
Sa faia e lo’u tina lana vaega. Sa ia sauniaina lana fanau i upu e pei lava o upu a Alema, o loo tusia i le Tusi a Mamona:
“Ma sa oo ina fai atu o ia ia te i latou: Faauta, o vai nei o Mamona (ona sa faapea ona ta’ua o ia vai) ma o lenei, ona ua outou mananao e o mai i le lafu a le Atua, ma ta’ua o ona tagata, ma outou loto e tauave avega a le tasi, ina ia māmā;
“Ioe, ma outou loto e faanoanoa faatasi ma e e faanoanoa; ioe, ma faamafanafana atu ia te i latou o e e manaomia le faamafanafanaga, ma tutu o ni molimau a le Atua i taimi uma ma i mea uma, ma i nofoaga uma atonu tou te i ai, seia oo lava i le oti, ina ia mafai ona togiolaina outou e le Atua, ma faitauina faatasi ma i latou o le uluai toetutu, ina ia mafai ona outou maua le ola e faavavau—
“O lenei ou te fai atu ia te outou, afai o le manao lea o o outou loto, se a se mea tou te tetee ai i le papatisoina i le suafa o le Alii, o se molimau i ona luma ua outou ulu atu i se feagaiga faatasi ma ia, o le a outou auauna atu ia te ia ma tausi ana poloaiga, ina ia mafai ona liligi atili tele mai e ia lona agaga i luga o outou?
“Ma o lenei ina ua faalogo mai tagata i nei upu, sa pati o latou lima i le olioli, ma alalaga mai: O le manao lea o o matou loto.”2
Atonu sa lei pati o outou lima ina ua outou muai faalogo i lena valaaulia ia osifeagaiga e ala i le papatisoga, ae mautinoa lava sa outou lagonaina le alofa o le Faaola ma se tautinoga sili atu ia tausia isi mo Ia. E mafai ona ou fai atu “e mautinoa” ona o na lagona o loo i ai i le taele o loto o afafine uma o le Tama Faalelagi. O le vaega lena o lou tupuaga paia mai ia te Ia.
Sa Ia aoaoina oe ae e te lei sau i lenei olaga. Sa Ia fesoasoani ia te oe ia malamalama ma taliaina o le a e oo i tofotofoga, faaosoosoga, ma avanoa e filifilia atoatoa mo na o oe lava. Sa e iloaina na i ai i lo tatou Tama se fuafuaga o le fiafia ia e saogalemu ai i na tofotofoga ma ia e fesoaosani ai e aumai isi ma le saogalemu mai i o latou foi tofotofoga. O lenei fuafuaga ua faailogaina i feagaiga ma le Atua.
Ua tatou saoloto e filifili pe tatou te osia ma tausia na feagaiga. E toalaiti lava nai Ona afafine ua mauaina le avanoa i lenei olaga e aoao ai e uiga i na feagaiga. O outou o nisi o na vaega toalaiti faamanuiaina. O outou, tuafafine pele, o outou taitoatasi, o se afafine o le feagaiga.
Sa aoaoina outou e le Tama Faalelagi ae e te le i fanau mai e uiga i aafiaga o le a e oo i ai pe a e tuua o Ia ma sau i le lalolagi. Sa aoaoina oe o le auala e toe foi atu ai ia te Ia o le a le faigofie. Sa Ia silafiaina o le a faigata tele mo oe le faimalaga ai e aunoa ma se fesoasoani.
Ua faamanuiaina oe e le gata i le mauaina o le ala e osia ai na feagaiga i lenei olaga ae ua siomiaina foi e isi o le a fesoasoani atu—o e, e pei foi o oe, o ni afafine o le feagaiga a le Tama Faalelagi.
Ua outou lagonaina uma faamanuiaga o le potopoto faatasi ai i lenei po o ni afafine o le Atua o e foi ua osifeagaiga e fesoasoani atu ma taitai oe e pei ona latou folafola ai latou te faia. Ua ou vaaia mea ua outou vaaia o ni tuafafine o le feagaiga e tausia lena tautinoga e faamafanafana ma fesoasoani atu—ma faia ma le fiafia.
Ou te manatua le matafiafia o Sister Ruby Haight. O ia o le faletua o Elder David B. Haight, o le sa avea ma se uso o le Korama a Aposetolo e Toasefululua. A o talavou sa auauna atu o ia o se peresitene o le siteki o Palo Alto i Kalefonia. Sa ia tatalo, ma popole mo teineiti i le vasega o le Maea Meite i lana lava uarota.
O lea sa musuia ai Peresitene Haight e talosaga atu i le epikopo e valaau Ruby Haight e aoao na teineiti talavou. Sa ia iloaina o le a avea o ia ma se molimau a le Atua o le a siitiaina, faamafanafana, ma alofa i teineiti i lena vasega.
Sa 30 tausaga na matua ai Sister Haight i teineiti sa ia aoaoina. Ae i le 40 tausaga talu ina mavae ona ia aoaoina i latou, o taimi uma la te feiloai ai ma lo’u toalua, o le sa avea ma se tasi o teineiti i lana vasega, na te faaloaloa mai lava lona lima, ma fai mai ia Kathy, “Talofa e! La’u Maea Meite.” Sa ou vaaia se mea e sili atu i lo lana ataata. Sa ou lagonaina lona alofa naua mo se tuafafine sa ia alofa pea i ai e pei o sana lava ia tama moni. O ona fofoga fiafia ma le tausaafia na oo mai i le vaaia o se tuafafine ma se afafine o le Atua o loo savali pea i le ala o feagaiga e foi atu i le aiga.
E fiafia foi le Tama Faalelagi ia te oe i soo se taimi Na te vaaia ai oe o e fesoasoani atu i se tasi o Ona afafine ia agai i luma i le ala o feagaiga i le ola e faavavau. Ma e fiafia o Ia i taimi uma e te taumafai ai e filifili le mea tonu. E le gata ina Ia silafia lou tagata ae o le tagata foi e mafai ona avea ai oe.
Atonu e i ai ni ou matua faalelalolagi o e manatu e sili atu le tagata e mafai ona e avea ai i lo le tagata e te manatu e mafai ona e avea ai. Sa faapena lo’u tina.
O le mea sa ou leiloaina a o ou talavou e faapea e silafia e lo’u Tama Faalelagi, lo outou Tama Faalelagi se gafatia sili atu i Lana fanau i lo le mea e vaaia e i tatou po o o tatou tina faalelalolagi ia i tatou. Ma po o le a foi le taimi e te i ai i luga o lena auala e agai atu i lou gafatia, e aumaia ai lava le fiafia ia te Ia. Ma e mafai ona e lagonaina Lana faamaoniga.
Na te silafia lena gafatia mamalu i totonu o Ona afafine uma po o fea lava o latou i ai. Ia, e tuu e lena mea se tiutetauave tele i luga o outou taitoatasi. Ua Ia faamoemoeina oe ia taulimaina tagata uma e te feiloai i ai o se atalii po o se afafine o le Atua. O le mafuaaga lena ua Ia poloaiina ai i tatou ia alolofa i o tatou tuaoi e pei ona tatou alolofa ia i tatou lava ma ia faamagalo atu ia i latou. E oo atu ou lagona o le agalelei ma le faamagalo atu i isi e fai ma ou tofi paia mai ia te Ia i le avea ai ma Ona afafine. O tagata taitasi uma e te feiloai i ai o ia o Sona atalii po o se afafine faaleagaga faapelepele.
A outou lagonaina lena lagona sili faaleusoga, o mea tatou te manatu ua tatou fevaevaeai ai, o le a mou ese. Mo se faataitaiga, e fefaasoaai e tuafafine talavou ma matutua atu o latou lagona faatasi ma faamoemoega o le malamalama ma le taliaina. E sili atu lo outou tutusa i le avea ai o ni afafine o le Atua nai lo o outou eseesega.
Faatasi ai ma lena malamalamaaga, e tatau i tamaitai talavou ona tulimatai atu i lo latou ulufale atu i le Aualofa o se avanoa e faatupulaia ai la latou li’o o tuafafine ia o le a latou iloaina, faamemelo i ai, ma alolofa i ai.
O lena lava tomai e tasi e vaaia ai mea e mafai ona avea ai i tatou ua faateleina i aiga ma i le Peraimeri. O loo tupu i afiafi faaleaiga ma polokalama a le Peraimeri. O loo musuiaina le fanau iti e tautatala i mea maoae ma ofoofogia, e pei ona latou faia i le taimi na tatala ai e le Faaola o latou laulaufaiva ina ua Ia aoaoina i latou i le mavae ai o Lona toetu mai.3
E ui atonu o loo osofaia e Satani tuafafine i le talavou o o latou olaga, ae o loo musuiaina e le Alii tuafafine i tulaga sili atu ona maualuluga o le faaleagaga. Mo se faataitaiga, o loo aoaoina e tamaitai talavou o latou tina i le faaaogaina o le FamilySearch e saili ai ma laveai ia tuaa. O nisi o tuafafine talavou ou te iloaina o loo filifili e o i le taeao po e faatino papatisoga sui i malumalu e aunoa ma soo se faatauanau e ese mai le agaga o Elia.
I misiona i le salafa o le lalolagi, o loo valaauina ai tuafafine e auauna atu o ni taitai. Ua fatuina e le Alii le manaoga mo a latou auaunaga e ala i le pa’i atu i loto o tuafafine i se aofaiga tele ia auauna atu. Ua vaaia e le toatele o peresitene o misiona le faateleina o le mamana o tamaitai faifeautalai o e tala’i ma aemaise o ni taitai faafailele.
E tusa lava pe e te auauna atu o se faifeautalai faamisiona pe leai, e te mauaina lava lea tomai e tasi e faamauoaina ai lau faaipoipoga ma le tomai e tausi ae ai se fanau tamalii e ala i le mulimuli i faataitaiga a tamaitai maoae.
Mafaufau ia Eva, le tina o tagata ola uma. Sa saunoa Elder Russell M. Nelson i le mea lenei e uiga ia Eva: “Ua faamanuiaina pea i tatou ma tagata uma ona o le lototele naua ma le atamai o Eva. E ala i le taumafa muamua i le fua, sa ia faia ai le mea na manaomia ona faia. Sa lava foi le atamai o Atamu e faia ai lena lava mea e tasi.”4
Ua i ai i afafine uma o Eva le gafatia e aumai ai ia lava faamanuiaga e tasi i lona aiga ia na aumaia e Eva i lona aiga. Sa matua taua tele o ia i le faavaeina o aiga lea ua tatou maua ai le lipoti lenei o lona foafoaga: “Ma sa fetalai ane Atua: Ina tatou faia ia o se fesoasoani e tatau ai mo le tane, aua e le lelei ona nofo toatasi o le tane, o le mea lea o le a tatou faia ai se fesoasoani e tatau mo ia.”5
Tatou te le iloa ia fesoasoaniga uma na faia e Eva ia Atamu ma lona aiga. Ae tatou te iloaina o se tasi o meaalofa sili na ia tuu atu, lea foi e mafai e outou taitoatasi ona tuu atu: sa ia fesoasoani i lona aiga ia iloaina le ala e toe foi atu ai i le aiga, pe a foliga mai ua faigata le ala i luma atu. “Ma o Eva, lana ava, sa faalogo atu i nei mea uma ma sa fiafia, ua fai mai: Ana le seanoa la ta solitulafono po ua le maua e i taua ni fanau, ma po ua le mafai ona ta iloa le lelei ma le leaga, ma le olioli o le togiolaina o i ta’ua, ma le ola e faavavau ua tuu mai e le Atua ia i latou uma o e e usiusitai.”6
Ia e mulimuli i lana faataitaiga.
E ala i faaaliga, na iloa ai e Eva le ala e toe foi atu ai i le Atua. Sa Ia iloaina o le Togiola a Iesu Keriso e mafai ai ona maua le ola e faavavau o aiga. Sa ia mautinoa lava, e pei foi ona outou mafaia, a o ia tausia ana feagaiga ma lona Tama Faalelagi, o le a fesoasoani atu le Togiola ma le Agaga Paia ia te ia ma lona aiga i soo se faanoanoaga ma tiga e oo atu. Sa ia iloaina e mafai ona ia faatuatuaina i Latou.
“Ia e faatuatua ia Ieova ma lou loto atoa; a e aua le faalagolago i lou lava atamai.
“Ia e manatua o ia i ou ala uma, ona faatonuina ai lea e ia lava ou ala.”7
Ou te iloa na fetaiai Eva ma faanoanoaga ma tiga, ae ou te iloaina foi sa ia mauaina le olioli i le iloaina e mafai ona toe foi atu o ia ma lona aiga e mau faatasi ma le Atua. Ou te iloa o le toatele o outou o loo i ai iinei o loo fetaiai ma faanoanoaga ma tiga. Ou te tuu atu ia te outou au faamanuiaga, ina ia faapei foi o Eva, ia mafai ona outou lagonaina le olioli lava e tasi sa ia lagonaina, a o outou faimalaga ai e toe foi atu i le aiga.
E i ai sa’u molimau mautinoa o loo leoleoina outou e le Atua le Tama i le alofa. E alofa o Ia ia te outou taitoatasi. O outou o Ona afafine o le feagaiga. Ona e alofa ia te oe, o le a Ia saunia le fesoasoani e te manaomiaina e agai ai oe lava ia ma isi i luma e toe foi atu ai i Lona afioaga.
Ou te iloa ua uma ona totogi e le Faaola le tau o a tatou agasala uma ma o loo molimau mai le Agaga Paia i le upumoni. Ua e lagonaina lena mafanafana i lenei sauniga. E i ai sa’u molimau o ki uma lea e fusia ai feagaiga paia ua toefuataiina mai. O loo umiaina ma faaaogaina i aso nei e lo tatou perofeta soifua, o Peresitene Thomas S. Monson. Ou te tuu atu nei upu faamafanafana ma le faamoemoe ia te outou, o Ona afafine o le feagaiga faapelepele, i le suafa paia o Iesu Keriso, amene.

robotstxt: allowed

filter: keep


text:
Na faaali mai e Iesu Keriso o ia lava i le nuu o Nifae, ao faapotopoto faatasi le motu o tagata i le laueleele o Nuumau, ma sa ia auauna atu ia te i latou; ma sa faapenei ona ia faaali mai o ia lava ia te i latou.
E aofia ai le mataupu 11 e oo i le 26.
Mataupu 11
Ua molimau le Tamā i lona Alo Pele—Ua afio mai Keriso ma tautino mai lana togiola—Ua pai atu tagata i manua i ona lima, ma vae, ma lona itu—Ua latou alalaga, Osana—Ua ia faatuina le ala ma le faiga o le papatisoga—O le agaga o le finau e mai le tiapolo—O le mataupu a Keriso o le tatau lea i tagata ona salamo ma papatiso ma talia le Agaga Paia. E tusa o le 34 T.A.
1 Ma o lenei sa oo ina sa i ai se motu tele o tagata, o le nuu o Nifae, sa faapotopoto faatasi faataamilo i le malumalu lea sa i le laueleele o Nuumau; ma sa latou maofa ma taufaiofo o le tasi i le isi, ma faaali atu e le tasi i le isi suiga atetele ma ofoofogia ia ua oo mai.
2 Ma sa latou fetautalatalaai foi e uiga i lenei Iesu Keriso, o le na faatatau i ai le afaailoga na tuuina mai e uiga i lona maliu.
3 Ma sa oo ina ao faapea ona latou fetautalatalaai o le tasi i le isi, sa latou faalogoina se aleo e peiseai ua sau mai le lagi; ma sa latou fevaavaaiai solo, ona sa latou le malamalama i le leo lea sa latou faalogoina; ma sa le o se leo saua, pe o se leo sa leotele, e ui i lea, ma e ui lava o se leo eitiiti ae sa ati i le totonugalemu o i latou o e na faalogo i ai, sa oo ina leai se vaega o o latou tino sa lei gatete ai; ioe, sa ati lava i o latou agaga, ma sa mu ai o latou loto.
4 Ma sa oo ina latou toe faalogoina le leo, ma sa latou le malamalama i ai.
5 Ma sa latou toe faalogoina le leo i le taimi lona tolu, ma sa latou tatala atu o latou taliga e faalogo i ai; ma sa faasasaga atu latou mata i le mea na sau ai lea leo; ma sa latou tetepa taulai faasasaga atu i le lagi, i le mea na sau ai le leo.
6 Ma faauta, o le taimi lona tolu na latou malamalama ai i le leo lea na latou faalogoina; ma sa fetalai mai ia te i latou:
7 Faauta i lou aAtalii Pele, eo le ua ou fiafia lava i ai, o le ua ou faamamaluina ai lou igoa—ia outou faalogo ia te ia.
8 Ma sa oo ina ua latou malamalama sa latou toe tetepa ae o latou mata faasaga i le lagi; ma faauta, sa latou avaaia se Tagata ua afio ifo mai le lagi; ma sa laei o ia i se ofutalaloa paepae; ma sa afio ifo o ia ma tu i le totonugalemu o i latou; ma sa fuli atu mata o le motu atoa o tagata ia te ia, ma sa latou fefefe e tatala o latou gutu, e oo lava o le tasi i le isi, ma sa latou le iloa le uiga o lenei mea, ona sa latou manatu o se agelu lea ua faaali mai ia te i latou.
9 Ma sa oo ina ia faaloaloa mai lona aao ma fetalai mai i tagata, ua faapea mai:
10 Faauta, o Au o Iesu Keriso, o le na molimau i ai perofeta o le a sau i le lalolagi.
11 Ma faauta, o Au o le amalamalama ma le ola o le lalolagi; ma ua ou inu i lena eipu oona lea na tuuina mai e le Tamā ia te au, ma ua ou faamamaluina le Tamā i lou iaveina i ou luga o agasala a le lalolagi, o se mea na ou tuu atu ai i le ofinagalo o le Tamā i mea uma mai le amataga.
12 Ma sa oo ina ua uma ona fetalai mai e Iesu o ia upu sa pauu le motu atoa o tagata i le eleele; ona ua latou manatua sa avaloia mai ia te i latou o le a faaalimai e Keriso o ia lava ia te i latou pe a mavae lona afio ae i le lagi.
13 Ma sa oo ina fetalai mai le Alii ia te i latou ua faapea mai:
14 Tutulaia ma o mai ia te au, ina ia outou atuu mai o outou lima i lou itu, ma ina ia outou etagotago foi i tulaga o fao o i ou lima ma ou vae, ina ia outou iloa ai o Au o le iAtua o Isaraelu, ma le Atua o le olalolagi uma, ma sa fasiotia mo agasala a le lalolagi.
15 Ma sa oo ina o atu le motu o tagata i luma, ma tuu atu o latou lima i lona itu, ma latou tagotago i tulaga o fao i ona lima ma ona vae; ma sa latou faia lenei mea, i le o atu i luma taitoatasi seia oo ina latou o atu uma, ma vaai i o latou mata ma tago atu i ai o latou lima, ma latou iloa mautinoa ai ma molimau ai, o aia lava lea, o le na tusi i ai perofeta, o le a afio mai.
16 Ma ina ua uma ona latou o atu uma ma molimau mo i latou lava, sa latou alalaga faatasi, ua fai mai:
17 Osana! Ia faamanuina lava le suafa o le Atua Silisili Ese! Ma sa latou faapauu i lalo i vae o Iesu, ma atapuai atu ia te ia.
18 Ma sa oo ina fetalai mai o ia ia aNifae (ona sa i ai Nifae i totonu o le motu o tagata) ma ia poloai mai ia te ia ia alu atu o ia i luma.
19 Ma sa tulai Nifae ma alu atu i luma, ma ifo atu o ia lava i luma o le Alii ma sogi atu i ona vae.
20 Ma sa poloai mai le Alii ia te ia ia tulai. Ma sa tulai o ia ma ua tu i ona luma.
21 Ma sa fetalai mai le Alii ia te ia: Ou te tuu atu ia te oe le amana e te epapatiso ai nei tagata pe a ou toe alu ae i le lagi.
22 Ma sa toe valaauina aisi e le Alii, ma faapea foi ona ia fetalai atu ia te i latou; ma sa ia tuu atu ia te i latou le mana e papatiso atu ai. Ma sa ia fetalai atu ia te i latou: O le ala lenei ia outou papatiso atu ai; ma o le a eleai ai ni finauga i totonu ia te outou.
23 E moni ou te fai atu ia te outou, soo se tasi e salamo i ana agasala e ala i a outou aupu, ma emananao e papatiso i lou igoa, o le ala lenei ia outou papatisoina ai i latou—Faauta, ia outou o ifo i lalo ma itutu i totonu o le vai, ma i lou igoa ia outou papatisoina ai i latou.
24 Ma o lenei faauta, o upu nei ia outou faia, ma tau i latou i o latou igoa, ma fai atu:
25 Ona ua tuuina mai ia te au le apule e Iesu Keriso, ou te papatiso ia te oe i le suafa o le eTamā, ma le Alo, ma le Agaga Paia. Amene.
26 Ma ona outou afaatofu lea o i latou i totonu o le vai, ma toe aumai i fafo o le vai.
27 Ma o le ala lenei ia outou papatiso atu ai i lou igoa; aua faauta, e moni ou te fai atu ia te outou, o le Tamā, ma le Alo, ma le Agaga Paia ua atasi; ma o au ua i totonu o le Tamā, ma o le Tamā ua i totonu o au, ma o le Tamā ma au ua tasi.
28 Ma ia faapea lava ona outou papatiso atu e pei ona ou poloaiina ai outou. Ma ia aua nei i ai ni afinauga i totonu ia te outou, e pei ona sa i ai e oo mai i le taimi nei; pe i ai foi ni finauga i totonu ia te outou e uiga i matautu o lau mataupu, e pei ona sa i ai e oo mai i le taimi nei.
29 Aua e moni, e moni ou te fai atu ia te outou, o le e i ai le agaga o le afinauga ua le mai ia te au o ia, ae ua mai le etiapolo ia, o le o le tamā o le finauga, ma ua faaoso e ia loto o tagata ia fefinauai ma le ita, o le tasi i le isi.
30 Faauta, e le o lau mataupu lea, le faaoso o loto o tagata i le ita, o le tasi e faasaga i le isi; ae o lau mataupu lenei, ia aveesea mea faapena.
31 Faauta, e moni, e moni, ou te fai atu ia te outou, o le a ou tau atu ia te outou lau amataupu.
32 Ma o lau amataupu lenei, ma o le mataupu lea na tuu mai e le Tamā ia te au; ma ou te emolimau atu e uiga i le Tamā, ma e molimau mai le Tamā e uiga ia te au, ma o le iAgaga Paia e molimau e uiga i le Tamā ma au; ma ou te molimau atu ua poloaiina e le Tamā tagata uma, i soo se mea o i ai, ia salamo ma talitonu mai ia te au.
33 Ma o soo se tasi e talitonu mai ia te au, ma apapatisoina, o ia lava lea o le a efaaolaina; ma o i latou ia o i latou o e o le a imautofi i le malo o le Atua.
34 Ma o soo se tasi e le talitonu mai ia te au, ma le papatisoina, o le a faasalaina.
35 E moni, e moni, ou te fai atu ia te outou, o lau mataupu lenei, ma ou te molimau atu ua mai le Tamā; ma o soo se tasi e atalitonu mai ia te au ua talitonu foi i le Tamā; ma o ia o le a molimau i ai le Tamā e uiga ia te au, ona o le a asiasi mai o ia ia te ia ei le afi ma le iAgaga Paia.
36 Ma o le a faapea ona molimau mai o le Tamā e uiga ia te au, ma o le Agaga Paia o le a molimau mai ia te ia e uiga i le Tamā ma au; aua o le Tamā, ma au, ma le Agaga Paia ua tasi.
37 Ma ou te toe fai atu ia te outou, e ao ina outou salamo, ma aavea e pei o se tamaitiiti, ma papatiso i lou igoa, a leai e le mafai lava i se ala ona outou maua o nei mea.
38 Ma ou te toe fai atu ia te outou, e ao ina outou salamo, ma papatiso i lou igoa, ma avea e pei o se tamaitiiti, a leai e le mafai lava i se ala ona outou mautofi i le malo o le Atua.
39 E moni, e moni, ou te fai atu ia te outou, o lau mataupu lenei, ma o soo se tasi e aatiae i luga o lenei mataupu ua atiae i luga o lau papa, ma o le a le manumalo efaitotoa o seoli e faasaga ia te i latou.
40 Ma o soo se tasi na te talai atu se mea e sili atu pe itiiti nai lo lenei, ma faatu e faapea o lau mataupu lea, o ia lava lea ua sau mai i le leaga, ma ua le atiae i luga o lau papa; ae ua atiae i luga o se faavae aoneone, ma o le a tutu matatala mai faitotoa o seoli e tali i latou faapea pe a oo mai lologa ma pesi mai matagi i luga o i latou.
41 O lea, ia outou o atu i lenei nuu, ma talai atu upu ua ou tautala atu ai, e oo atu i tuluiga o le lalolagi.


text:
“Āva Malosi Faeloa ki Vaegā Tino Penā”
TALU mai te 1992, ne ‵tofi aka ne te Potukau Pule a toeaina Kelisiano kolā ko ma‵tua ‵lei ke fesoasoani atu ki te Komiti i te faiga o olotou galuega. * A tino fesoasoani konei, kolā e aofia i “nisi mamoe,” e tuku atu ne latou a te fesoasoani tāua ki te Potukau Pule. (Ioa. 10:16) E ‵kau atu latou ki fono kolā e fai i vaiaso a te komiti kolā ne ‵tofi ki ei latou, kae tuku atu ne latou a fakamatalaga mo manatu fesoasoani e uiga ki galuega. E fai eiloa ne te Potukau Pule a te fakaikuga fakaoti, kae ka fakagalue eiloa ne tino fesoasoani konei a fakatakitakiga a komiti konei kae fai so se galuega telā e tuku atu ke fai ne latou. E ‵kau fakatasi atu a toeaina fesoasoani konei mo sui o te Potukau Pule ki fono fakapito mo fono ‵lasi o atufenua. E mafai foki o ‵tofigina latou ke asi atu ki nisi ofisa lagolago e pelā me ne sui mai te ‵tou laumua.
Ne fai mai se tino fesoasoani e tokotasi telā ne kamata o galue i ei talu mai te taimi ne kamata i ei te fakatokaga tenei, ana muna: “Kafai e saga tonu atu au o fai a galuega kolā e fai ne au, ko mafai ei o ‵saga katoatoa atu a te Potukau Pule ki nisi fakatokaga faka-te-agaga.” I te taimi ne toe mafaufau ei a ia ki tena tofiga pelā me se tino fesoasoani i se lua sefulu tausaga ko ‵teka, ne fai mai te suā taina, penei: “A te mea tenei se tauliaga telā e sili atu i so se mea telā ne olioli malosi au ke maua.”
E tuku katoatoa atu ne te Potukau Pule a galuega e uke ki tino fesoasoani konei kae loto fakafetai latou ki galuega ‵gali ne fai ne taina fakamaoni kae ga‵lue malosi konei. Tela la, ke na “āva malosi faeloa tatou ki vaegā tino penā.”
^ pala. 2 Ke onoono ki te itulau e 131 o te tusi ko te Ko Pule Mai te Malo o te Atua! mō se fakamatalaga toetoe e uiga ki tiute fai a Komiti e ono o te Potukau Pule.


text:
MATAUPU 17
E Fesoasoani Mai Pefea a Ovasia Faima‵laga?
E taku mai faeloa ne te Tusi Tapu i te ‵gana Eleni a Panapa mo te apositolo ko Paulo. Ne tavini atu a tāgata konei e pelā me ne ovasia faima‵laga kolā ne āsi atu ki fakapotopotoga ‵fou. Kaia? Ne manava‵se tonu lāua ki te ‵lei o lā taina faka-te-agaga. Ne fai atu a Paulo me e manako a ia ke toe “‵foki o āsi atu ki taina” ke onoono aka me e a latou. Ne loto fiafia a ia o faimalaga atu i te fia selau maila (kilomita) ko te mea ke fanatu kae fakamalosi atu latou. (Galuega 15:36) Tenā eiloa te manakoga o motou ovasia faima‵laga i aso nei.
E o‵mai latou o fakamalosi mai ki a matou. E āsi atu a ovasia o te fenua takitasi ki fakapotopotoga e 20 io me e sili atu, kae e fakamāumāu ne ia se vaiaso e tasi mo fakapotopotoga takitasi fakalua i te tausaga. E mafai eiloa o maua ne matou a mea aoga e uke mai i te ata‵mai o taina konei mo olotou avaga, māfai ko oti ne a‵vaga latou. E taumafai latou ke iloa ‵lei ne latou a tamaliki mo tino ma‵tua, kae e loto fia‵fia foki ke ‵kau mai ki a matou i te galuega talai mo motou akoga faka-te-Tusi Tapu. E fai a ovasia konei e pelā me ne tausi mamoe ki toeaina, kae e fakamalosi mai foki ki a matou, e tuku mai ne latou a lāuga fakamalosi loto i fakatasiga mo fono.—Galuega 15:35.
E fakaasi atu ne latou te lotou fia‵fia ki tino katoa. E fia‵fia malosi eiloa a ovasia o te fenua ki te tulaga faka-te-agaga o fakapotopotoga. E fono latou mo toeaina mo tavini fesoasoani ke mafau‵fau ki feitu ne ga‵solo ei latou ki mua kae tuku atu foki a fakatakitakiga aoga i te faiga o olotou tiute. E fesoasoani atu latou ki paenia ke magoi te lotou galuega, kae e fia‵fia foki ke iloa ne latou a tino ‵fou kae fakalogo‵logo ki mea ne fai ne latou ke ga‵solo atu latou ki mua i te feitu faka-te-agaga. A taina takitasi konei e tuku atu eiloa latou mo te loto fia‵fia e pelā me se “taugasoa telā e ga‵lue fakatasi [matou] mō [motou] manakoga.” (2 Kolinito 8:23) E ‵tau o fakaakoako tatou ki te lotou fakatuanaki mo te tuku katoatoa atu ki te Atua.—Epelu 13:7.
Se a te pogai e āsi atu ei a ovasia o te fenua ki fakapotopotoga?
E mafai pefea o maua ne koe a mea aoga mai i olotou āsiga?


text:
MATAUPU AUTŪ
Pe a Tupu se Mala—Mea e Mafai Ona Fai
“Na toeitiiti lava oʻu paʻū ona o se mea na pā leotele. Na alu ifo le asu mai i vaega e sau ai le ʻea mālūlū i le matou ofisa, ma na matuā mū le ofisa atoa.”—Joshua.
Mafuiʻe . . . afā . . . faiga faatupu faalavelave . . . fasiotiga tagata i aʻoga. O nei faaupuga e masani ona vaaia i tala tomua o se tala fou. O le mea moni, e ese le faitau e faatatau i se mala, ese le aafia totino ai lava. O ā mea e mafai ona e faia a o leʻi tupu, a o tupu ma pe a uma foʻi se mala, ina ia fesoasoani ai iā te oe e sao mai ai?
A O LEʻI TUPU—IA SAUNIUNI!
E LEAI se tasi e sao mai i mala. O le sauniuni o le vala sili lea ona tāua i le faasaoina o oe. Ae o ā mea e aofia ai?
Ia sauniunia lou mafaufau. Ia faatalitalia e tutupu mala, ma e mafai ona aafia ai oe ma ē e pele iā te oe. E leai se mea e mafai ona toe fai pe a uma se mala.
Ia iloa mala e mafai ona tutupu i lou vaipanoa. Ia iloa vaega o loo iai nofoaga e sulufaʻi i ai. Iloilo po o saogalemu le fausaga o lou fale faapea le vaipanoa o loo iai. Ia aveese mea e faigofie ona tupu ai se mū. O se faataʻitaʻiga, o tulinamu, sikareti, molīgaʻo, afitusi, karasini e faaaogā i molī po o ogaumu. Aua foʻi le tuua le umukuka a o faatiʻetiʻe se meaʻai.
Ia sauniuni mea e manaʻomia mo faalavelave faafuaseʻi. E mafai ona motusia le eletise, telefoni, pepē paipa, ma leai ni auala mo femalagaaʻiga mo le lautele. Pe afai e iai sau taavale, taumafai e utu faaʻafa le penisini i taimi uma, ma ia iai pea i taimi uma i lou fale meaʻai, vai, ma se ato e iai mea e manaʻomia mo faalavelave faafuaseʻi (emergency kit).—Tagaʻi i le pusa “ Po ua Iai Mea E te Manaʻomia?”
Ia iai iā te oe numera o telefoni a au uō, o ē latalata ane ma ē e nonofo i vaipanoa mamao.
Ia iai ma faataʻitaʻi se auala e sosola ese ai pe a tupu se mala. Ia e iloa vaega o le fale e vave ona e alu ai i fafo, faapea fuafuaga ua uma ona iai a aʻoga a lau fanau pe a tulaʻi mai se faalavelave faafuaseʻi. Ia faamautū ni nofoaga e feiloaʻi ai le aiga, e pei o se faleaʻoga po o se faletusi lea e lata ane, ma se nofoaga i fafo atu o le vaipanoa o loo outou nonofo ai. E fautuaina e nisi o faalapotopotoga ina ia faataʻitaʻi ona outou savavali ma lou aiga i na nofoaga.
Ia fuafua e fesoasoani i isi, e aofia ai tagata matutua ma ē e iai aafiaga tumau o le mafaufau ma manaʻoga tumau o le tino.
A O TUPU—IA VAVE GAOIOI
Na faamatala e Joshua lea na taʻua i le amataga, “Ina ua tupu le mū, e leʻi popole le toʻatele ae na latou faatuatuai. O isi na tapē a latou komepiuta pe utu a latou faguvai. Na fai mai se tamāloa, ʻAtonu e tatau ona tatou faatali.’” E ui i le faatalatū o isi ae na valaau leotele atu Joshua: “Ua tatau loa ona tatou ō ese ma i!” O le taimi lava lenā na tuu ai loa gaoioiga a isi tagata o loo fai ae mulimuli atu iā Joshua i le fasitepu. Na ia valaau atu pea, “Pe afai e paʻū se tasi, faatū i luga ma faaauau pea ona ō i fafo. E tatou te sao uma lava!”
Pe a tupu se mū. Ia tolotolo ma ia saʻili se auala vave e alu ai i fafo mai i le fale. O le asu e faigatā ai ona e iloa atu se mea, ma o le toʻatele e maliliu ona o le mānavaina o le asu. Aua le popole i au meatotino. E faalagolago le ola i le auala e faaaogā lelei ai le taimi.
Pe a lūlū se mafuiʻe. Ia lafi i lalo o meafale malolosi pe lafi i se tulimanu i totonu o le fale. Ia faatalitalia lūlūga lāiti mulimuli ane, ma ia vave alu ese mai i le fale i le vave e mafai ai. Atonu e faatoʻā taunuu atu ē e fesoasoani i itula mulimuli ane, o lea ia taumafai e fesoasoani i le toʻatele e mafai ai.
Pe a tupu se galulolo. Pe afai e faafuaseʻi ona alu uma i tai le suāsami, ia vave ona ō atu i nofoaga maualuluga. Ia faatalitalia o le a iai isi galu ma o le a sili atu ona tetelē.
Pe a tupu se asiosio po o se afā. Ia vave ona e alu atu i se nofoaga e malu ai.
Pe a oo i taimi o lologa. ʻAlofia fale ua lolovaia. ʻAlofia le aau po o le taumafai e ave le taavale i vaipanoa ua lolovaia. O nei vai e mafai ona iai otaotavale ma isi mea e lamatia ai, e aofia ai toega o fale ua faaleagaina, pū na eliina, ma laina eletise ua motusia.
E te silafia? E mafai ona tafea se taavale i se vai o loo tatafe e lua futu [0.6 mita] le loloto. E toʻatele e maliliu i lologa ona e latou te taumafai e ave pea le taavale a o tatafe malosi le vai.
Pe a sau loa le faasilasilaga mai i le malo e ō ese, o le taimi lava lenā e tatau ai loa ona ō ese. Ia taʻu atu i au uō le mea o loo e iai, ina neʻi lamatia o latou ola i le tau saʻilia o oe.
E te silafia? Atonu e sili atu ona lelei le lafo o se feʻau tusitusia nai lo o le vili o le telefoni.
Pe a faatonuina e le malo ia nonofo i totonu o le fale po o nofoaga o sulufaʻiga, e tatau ona faia faapea. Pe a tupu se osofaʻiga e faaaogā ai kasa oona, po o se faalavelave faaniukilia, ia nofo pea i totonu o le fale, tapē vaega ia e sao atu ai le ʻea i totonu, ma faamautinoa e leai se ʻea e sao mai i faitotoʻa ma faamalama. Faalogologo i tala fou i luga o le televise po o le leitiō. Ia nonofo pea i totonu o le fale, seʻia oo i le taimi e sau ai le faasilasilaga ua saogalemu e ō i fafo.
PE A UMA—IA IAI PEA I SE TULAGA SAOGALEMU!
Ina ia ʻalofia faamaʻi ma tulaga e lamatia ai, iloilo fautuaga o loo mulimuli mai:
Pe afai e mafai, ia nonofo faatasi ma au uō, nai lo o le nofo i se nofoaga o sulufaʻiga.
Ia faatumauina pea le mamā o le nofoaga o loo e iai.
Ia faaaogā meafaigaluega e puipuia ai oe pe a aveese toega o mea na faaleagaina. Pe afai e mafai, ia fai ni totinilima, seevae lelei, se pulou malō, ma se mask e pupuni ai ou fofoga. Ia faaeteete i laina eletise ma malala ola.
Ia taumafai i le mea e gata ai lou mafai ina ia faia pea le faasologa masani a le aiga. E manaʻomia ona vaai atu lau fanau o loo e toʻafilemu ma iai se vaaiga mautinoa. Ia fai meaaʻoga ma lau fanau, taaalo, ma fai faatasi le tapuaʻiga o se aiga. ʻAlofia le mafaufau pea i tala e faatatau i le mala, ma aua le faaalia atu i ou tauaiga lou popole tele. Ia talia le fesoasoani, ma fesoasoani atu i isi.
Ia faatalitalia e tele mea o le a faaleagaina pe a tupu se mala. E taulaʻi atu le malo ma isi galuega laveaʻi i le avatuina o le fesoasoani i tagata ina ia maua mea e manaʻomia e ola ai pea, nai lo o le toe suia o mea uma na faaleagaina. Ina ia maua pea le ola, e tatou te manaʻomia vai mamā, meaʻai, lavalava, ma se mea e malu ai.—1 Timoteo 6:7, 8.
Ia faatalitalia o le a aafia ou faalogona ma ia saʻili atu mo se fesoasoani. E masani ona aliaʻe mai lenei tulaga pe a teʻa atu le popole lea sa iai i le taimi muamua. O āuga e aofia ai le popolevale, lotomafatia, ma le fesuisuiaʻi o uiga, faapea le lē sagatonu o le mafaufau, faigatā ona fai ni galuega, ma lē maua se moe lelei. Ia talanoa atu i uō e alolofa moni iā te oe.
E ui lava na sao mai Joshua i le mū lea na faatamaʻia ai le fale na faigaluega ai, ae o le toʻatele o ē na latou faigaluega faatasi na maliliu. Na ia maua le fesoasoani mai i toeaina Kerisiano ma fomaʻi i faafitauli tau i le mafaufau. Ua ia faapea mai, “Na latou faamautinoa mai iā te aʻu, o loʻu faanoanoa o se vaega lea o faalogona masani a o taumafai e faagalo le mea sa tupu, ma e iai le taimi o le a teʻa ai. Ina ua mavae le ono masina, na faaitiitia aʻu miti e faatatau i le mea na tupu. Ae o loo tumau pea isi āuga.”
Pe a tutupu mala, e tatou te ono fesiligia ai pe tonu mea o loo tutupu. E iai nisi tagata ua latou tuuaʻia sesē le Atua. E pei o Joshua, o le toʻatele ua oo iā i latou “faalogona nofosala” ona ua latou sao mai i se mala ae maliliu isi. Ua faapea mai Joshua, “Ou te tomānatu pea pe faamata na mafai ona ou laveaʻia nisi tagata e toʻatele. Ua faamāfanafanaina aʻu i le manatu e lē o toe umi ona aumaia lea e le Atua o le faamasinogatonu atoatoa i le lalolagi, ma toe faaleleia mea uma. Ae mo le taimi nei, ou te matuā faatāua aso taʻitasi o loʻu ola ma faia taumafaiga uma e puipuia ai.”—Faaaliga 21:4, 5. *
^ pala. 33 Mo nisi faamatalaga e faatatau i folafolaga a le Atua mo le lumanaʻi ma le māfuaaga ua ia lē taofia ai mafatiaga, tagaʻi i le tusi O ā Aʻoaʻoga Moni a le Tusi Paia? E mafai foʻi ona kopiina mai i le www.jw.org/sm.


text:
O loʻo galulue faʻamalosi faʻatasi ma polokamea pologa ma zombies ma faʻateleina ai le tele o masini i le lalolagi atoa. O le botnet o le aoina mai o komepiuta fetuunaʻi na faʻaumatia ma ua faʻaaoga nei e faatino ai nisi o tulafono e le tusa ai ma tulafono. E le manaʻomia e le au faʻaupu le faʻaaogaina o lau IP address e osofaia lau masini. Nai lo lena, latou te fatufatuina le tele o fesoʻotaiga o komepiuta zombie ma pulea ai masini eseese mai se nofoaga mamao.
Na amata ona fai a latou faʻailoga i le 2001 ina ua faʻamalosia e le aufaipisinisi faʻapolopolo ni tulafono masalosalo i luga o le initaneti ma osofaʻia ai le tele o mea e le puipuia e aunoa ma le malamalama o tagata faʻaoga.
Faʻaalia iinei Artem Abgarian, o se tagata tomai faapitoa o le Semalt , na ia talanoaina auala eseese e tau ai i luga o upega tafaʻilagi.
1. Faʻasolo le 'upega tafailagi
E sili ona lelei ma sili atu le faʻatuatuaina auaunaga i le web-date. Latou te fesoasoani e vaʻavaʻai a matou faigamalo mo gaioiga ma amioga e le masani ai. E le gata i lea, o nei 'auʻaunaga e matamata i gaoioiga leaga ma poloka poloka o loʻo auina atu ai ni asiasiga masalosalo ia te oe. Faʻamatalaga Fesoʻotaʻi, Webspace, ma le Mataʻituina o Fesoʻotaiga, o ni faʻataʻitaʻiga ia o le 'upega tafaʻilagi' e mafai ona e faʻalagolago i ai. Latou te siakiina au gaoioiga i le initaneti ma puipuia au masini mai mea masalomia e pei o le downloadina o le JavaScripts ma le faia o le ata. E le gata i lea, latou te togafiti faʻamau ma fai ai ou aafiaga suʻesuʻega e faʻatuatuaina ma faauo i se tulaga tele.
2. Suia le au suʻesuʻe
O le isi auala e tau ai i totonu o botnets o le fesuiaiga o au upega tafaʻilagi. E tatau ona e faʻasalalau i luga o tagata e ese mai i le Internet Explorer ma Firefox. O nei tagata e lua e faigofie ona afaina i tagata taofiofi ma e le faʻaalia iuga pe a osofaʻia e botnets, o le mea aupito sili ona lelei o le Google Chrome, lea e leai se isi mea. Macs e saogalemu mai le botnets statically, ma e lelei foi Linux e alu faatasi.
3. Faʻamāina tusitusiga
O se fuataga mataʻutia ma sili ona matagofie o le faʻafaigofieina o tagata sailiili mai le tusiga atoa, ae atonu o le a ono tuʻuina ai se tamaititi i luga o le gaosiga o au 'upega tafaʻilagi ma faʻasalalauga faʻapipiʻi. E le o se filifiliga talafeagai mo kamupani ma tagata taitoatasi o loʻo faigaluega o ni tagata e leai se totogi ma e tele mea e maua mai a latou 'upega tafaʻilagi.
4. Le faʻaaogaina o le faʻaaogaina-puipuiga ma le faʻaaogaina o siakiina
O le isi auala faʻafiafia ma aoga o le faʻaaogaina lea o faiga faʻaogaina-puipuia ma le faʻaaogaina o le faʻaaogaina. Mo se faʻataʻitaʻiga, afai o le a faʻaaogaina lau masini i luga o le Initaneti Relay Chat, e mafai ona e faʻaaogaina soʻo se tasi o faiga e lua e puipuia ai vave. O le IPS e mataituina le amio o lau masini ma faailoa atu osofaiga a le HTTP faigata, ma o lona uiga o le faʻaaogaina o nei faiga e lua e mafai ona aoga ai oe ma lau masini.
5. Puipui le mea na fatuina e tagata-tagata
E taua le puipuia o mea e faʻaaogaina e le tagata-faʻaaoga i se tulaga masani ina ia le avea ma tagata afaina o tusitala tusitala tusitala i luga o le initaneti. Na saunoa Dan Hubbard, le peresitene o Websense, o se tasi o mataupu autu o nofoaga e faaaoga e le tagata faaaoga o le Web 2.0 phenomenon.
6. Faʻaaogā mea faʻalelei
Afai ua afaina lau masini, e tatau ona e faʻaaogaina meafaigaluega faʻalelei. Kamupani e pei o Symantec faʻaaogaina ia mea faigaluega i taimi masani ao latou fesoasoani e sailia ma faamama ituaiga uma o rootkits ma botnets. O le faia, e mafai ona e filifili po o ai e tatau ona asiasi i lau 'upega tafaʻilagi ma o ai e le tatau. O le a iu lava ina faaleleia atili le tulaga lelei o lau 'upega tafaʻilagi ma o le a puipuia le faiga mai siaki rootkit ma botnet.


text:
Tala otooto o Fa’amasinoga
TO’A 5 NA TAOFIA I LE ULUA’I POLOKA A LEOLEO
E to’alima tagatanu’u na taofia i le ulua’i po o le poloka a Leoleo i le vaiaso nei, ma ua tu’uaia nei i latou i solitulafono eseese i luma o le fa’amasinoga fa’aitumalo.
O i latou e to’alima na taofia i le po o le aso Gafua na te’a nei, e aofia ai le to’atolu o loo tu’uaia i le faatupu vevesi i nofoaga faitele, ma le to’alua ua tu’uaia i le ave ta’avale ‘ona, e pei ona taua i fa’amaumauga a le fa’amasinoga fa’aitumalo i le taeao ananafi.
O i laua e to’alua ua tu’uaia i le ave ta’avale ‘ona, o loo maua i fa’amaumauga o le ulua’i taimi lenei fa’atoa molia ai i laua i lenei solitulafono, ma ua toe tatalaina nei i laua i tua e fa’atali ai le aso lea ua fa’atulaga e toe valaau ai a laua mataupu, i lalo o poloaiga a le fa’amasinoga e ao ona la usita’i ai.
O ni isi o ia poloaiga e aofia ai le fa’asa lea ona la toe tagofia le ‘ava malosi, fa’asa fo’i ona la toe fa’afoeina se ta’avale ao fa’agasolo ai a laua mataupu i luma o le fa’amasinoga.
Ae mo i latou e to’atolu o loo tu’uaia i le faatupu vevesi i nofoaga faitele, o loo aofia ai le mataupu fa’asaga i le ali’i o Chris Valaau, lea o loo tu’uaia i le faatupu vevesi i nofoaga faitele ma le fa’aoolima i le tulaga tolu, e mafua mai i le fa’alavelave lea na ia po ai foliga o se alii talavou na ia lafo atu se upu mataga ia te ia.
Na taua i faamaumauga a le fa’amasinoga e fa’apea, o Valaau sa ‘ona i le fale o lona uso matua i Taputimu, o le mafua’aga lea na palauvale i ai le ali’i na a’afia ma fai i ai e soia le soona pisapisao le mafaufau, ae ita ai Valaau ma savali atu ma po foliga o le ali’i na a’afia.
E $500 lea ua faatulaga e le faamasinoga e totogi ona faatoa mafai lea ona tatala Valaau i tua mai le toese.
O le mataupu faasaga ia Allice Filiga na taofia mai e Leoleo i se inugapia sa faia i Tafuna i le po o le aso Gafua nei, ma tu’uaia ai o ia i le faatupu vevesi i nofoaga faitele. E pei ona taua i faamaumauga a le fa’amasinoga, o Filiga na fa’au’u i le fa’auuga a le Kolisi Tu’ufa’atasi sa faia i le vaiaso na te’a nei, ma faia ai loa sa latou fiafia ma ana uo i le po o le aso Gafua na tea nei, ma tula’i mai ai loa le fa’alavelave e pei ona molia ai o ia.
Ua tatala nei o ia i tua e aunoa ma se tupe e totogi e fa’atali ai lana iloiloga lea ua faatulaga mo le masina fou.
UALE ANETONE
E 12 masina lea ua faanofovaavaaia ai le alii o Uale Anetonu i luma o le faamasinoga faaitumalo i le vaiaso na te’a nei, ina ua ta’usala o ia e le fa’amasinoga i le moliaga o le faaoolima i le tulaga tolu, faapea ai ma le tu fua i le fanua o le isi aiga.
O se inugapia sa faia a Anetone ma ni isi o ana uo, na tula’i mai ai se vevesi i le va o le ua molia ma se tasi o ana uo, ma ia faaoolima ai loa i le alii na a’afia, ae ina ua sulu le alii na aafia i lona fale, sa tuliloa atu pea lava o ia e Anetone ma taumafai e faaauau lona fasiga o ia, peita’i na mafai ona vaovao e ni isi sa i ai ma mae’a ai loa le vevesi.
O n isi o poloaiga o le nofovaavaaia a Anetone e aofia ai le fa’asa ona ia toe tagofia o le ‘ava malosi, faasa ona ia toe soli se tulafono, a ia avea o ia ma tagatanu’u e tausisi i tulafono a le malo i taimi uma.
Ua fautuaina foi e le fa’amasinoga le ua molia e auai i se aoaoga fa’a faufautua e fesoasoani ai i le tulaga o le loto ita.


text:
Archive for the 'O LE AIGA TAULAGI O SAMOA' Category
• November 8, 2008 • 1 Comment
Posted in HISTORY: TITLE & KINGSHIP GENEALOGY Of KING FONOTI, KING FONOTI BLOG MEDIA AND IMAGES, O LE AIGA TAULAGI O SAMOA, POLITICAL HISTORY: PMT-TITLE J.B. FONOTI OF LOTOFAGA, SAMOA HISTORY
Tags: Asiasi'au, Christian Brown, Fonoti, FONOTI IOANE BROWN, Fonoti John Brown, Fonoti Mata'utia Ioane Brown, Government of Samoa, JB Fonoti, Lalovaea, LOTOFAGA, Mata'utia, Mt Vaea Band, Samoa, SAMOA HISTORY, Teoteo, Teoteo Tiatia Asiasi'au Sauso'o Fonoti Brown, Tiatia
• October 28, 2008 • Leave a Comment
Posted in O LE AIGA TAULAGI O SAMOA, O LE MAVAEGA A FONOTI LE TUPU O SAMOA., SAMOA HISTORY
Tags: Christian Brown, Fonoti, FONOTI IOANE BROWN, Fonoti of Lotofaga, FONOTI TUPU TAFA'IFA, Government of Samoa, HISTORY, JB Fonoti, John Brown Fonoti, King Fonoti, Mt Vaea Band, Queen Salamasina Tupu Tafa'ifa, Salamasina, Samoa, SAMOA HISTORY, TAFA'IFA
• August 17, 2008 • Leave a Comment
Posted in O LE AIGA TAULAGI O SAMOA, O LE MAVAEGA A FONOTI LE TUPU O SAMOA., SAMOA HISTORY
Tags: Atua, Christian Brown, Fonoti, FONOTI IOANE BROWN, HISTORY, JB Fonoti, John Brown Fonoti, King Fonoti, LOTOFAGA, Mt Vaea Band, SaLevalasi, Samoa, TAFA'IFA, TUIATUA, Tupu
• August 5, 2008 • 1 Comment
Posted in HISTORY: TITLE & KINGSHIP GENEALOGY Of KING FONOTI, O LE AIGA TAULAGI O SAMOA, POLITICAL HISTORY: PMT-TITLE J.B. FONOTI OF LOTOFAGA, SAMOA HISTORY
Tags: Fonoti, FONOTI IOANE BROWN, FONOTI LE TUPU, HISTORY, JB Fonoti, King Fonoti, LOTOFAGA, Samoa, TAFA'IFA, Tupu
• August 4, 2008 • Leave a Comment
Posted in HISTORY: TITLE & KINGSHIP GENEALOGY Of KING FONOTI, O LE AIGA TAULAGI O SAMOA, POLITICAL HISTORY: PMT-TITLE J.B. FONOTI OF LOTOFAGA, SAMOA HISTORY
Tags: Christian Brown, Fonoti, FONOTI IOANE BROWN, Fonoti of Lotofaga, HISTORY, JB Fonoti, Mt Vaea Band, SaLevalasi, Samoa, TAFA'IFA, Tagaloalagi, Tupu, Tupufia
• August 1, 2008 • Leave a Comment
Posted in HISTORY: TITLE & KINGSHIP GENEALOGY Of KING FONOTI, O LE AIGA TAULAGI O SAMOA, POLITICAL HISTORY: PMT-TITLE J.B. FONOTI OF LOTOFAGA
Tags: Christian Brown, Fonoti, FONOTI IOANE BROWN, Fonoti of Lotofaga, HISTORY, JB Fonoti, King Fonoti, Mt Vaea Band, Samoa, TAFA'IFA, Tupufia


text:
Pe e te fia faitauina lenei mataupu i le gagana %%?
Tusi Paia i le Initaneti | O LE TUSI PAIA–O LE FAALILIUGA A LE LALOLAGI FOU
Pe e te fia faitauina lenei mataupu i le gagana %%?
Kenese 30:1-43
30 Ua iloa e Rasela ua lē fanau o ia iā Iakopo, ona lotoleaga ai lea o Rasela i lona uso ma faapea mai iā Iakopo:+ “Ia aumai iā te aʻu se fanau, auā a leai o le a pei ai aʻu o se fafine ua oti.”+2 Ona matuā ita ai lea o Iakopo iā Rasela ma ua ia faapea atu:+ “Po o aʻu ea o le Atua, o lē ua lē avatu iā te oe ni fanau?”+3 Ua ia fai mai: “O laʻu teine pologa lenei o Pila.+Ia lua feusuaʻi ma ia ina ia fanaua ai e ia se tamaitiiti e avea ma aʻu* tama, ina ia ou maua ai se fanau mai iā te ia.”+4 Ua ia aumai iā te ia o Pila lana auauna teine e fai ma ana avā, ona feusuaʻi ai lea o Iakopo ma ia.+5 Ua tō Pila ma mulimuli ane ua ia fanaua mai iā Iakopo se tama tama.+6 Ua faapea ane Rasela: “Ua avea le Atua ma oʻu faamasino+ ma ua ia faafofoga mai i loʻu leo, o lea ua ia aumaia ai se tama tama.” O le mea lea ua ia faaigoa ai o ia o Tanu.*+7 Ua toe tō foʻi Pila le auauna teine a Rasela, ma mulimuli ane ua ia fanaua mai iā Iakopo se tama tama lona lua.8 Ua faapea ane Rasela: “O tauiviga malolosi na ma tauivi ai ma loʻu uso. Ua ou manumalo mai ai!” Ona ia faaigoa lea iā te ia o Nafatali.*+9 Ua iloa e Lea ua lē toe fanau o ia, ona ia avatu lea o Selepa lana auauna teine iā Iakopo e fai ma ana avā.+10 Mulimuli ane, ua fanaua mai e Selepa o le auauna teine a Lea, se tama tama mai iā Iakopo.11 Ua faapea ane Lea: “Maʻeu se faamanuiaga!” Ona ia faaigoa lea iā te ia o Kato.*+12 Mulimuli ane, ua fanaua e Selepa o le auauna teine a Lea, se tama tama lona lua mai iā Iakopo.13 Ua faapea ane Lea: “Maʻeu loʻu fiafia! Auā o le a faaamuia+ mai fafine iā te aʻu.” Ona ia faaigoa lea iā te ia o Asera.*+14 I ona pō o le seleselega o saito,+ ua savali atu Reupena+ ma ia maua ai ni tutaima* i le fanua. Ona ia avatu lea i lona tinā o Lea. Ua fai atu Rasela iā Lea: “Faamolemole, seʻi aumai ni tutaima a lau tama ma aʻu.”+15 Ona fai mai lea o Lea iā te ia: “Po o se mea māmā ea, lou faoa o laʻu tane,+ a o lenei foʻi ua e toe manaʻo i tutaima a laʻu tama?” Ona faapea atu lea o Rasela: “O le mea lea, o le a lua momoe ai ma ia i le pō nei ae aumai ma aʻu tutaima a lau tama.”16 A o sau Iakopo mai i le fanua i le afiafipō,+ ua alu atu Lea e faafetaui o ia ma faapea atu: “O le a ta momoe nanei auā ua ou faatauina lava oe i tutaima a laʻu tama.” Ona la momoe ai lea i le pō+ lenā.17 Ua faafofoga ma tali mai le Atua iā Lea, ona tō ai lea o ia, ma mulimuli ane ua ia fanaua se tama tama lona lima mai iā Iakopo.+18 Ona fai ane lea o Lea: “Ua foaʻi mai e le Atua loʻu taui, auā na ou avatu laʻu auauna teine i laʻu tane.” Ona ia faaigoa lea iā te ia o Isakara.*+19 Ua toe tō Lea ma mulimuli ane ua ia fanaua se tama tama lona ono mai iā Iakopo.+20 Ua fai ane Lea: “Ua foaʻi mai e le Atua iā te aʻu se olaga talileleia. O le mea lea, o le a faapalepale ai laʻu tane iā te aʻu,+ auā ua ou fanaua ni tama tama se toʻaono mai iā te ia.”+ Ona ia faaigoa lea iā te ia o Sepulona.*+21 Mulimuli ane ua ia fanaua se tama teine ma ua ia faaigoa iā te ia o Tina.*+22 Ona manatua ai lea e le Atua o Rasela, ua faafofoga ma tali mai le Atua iā te ia, ma ua mafai ai ona fanau o ia.+23 Ua tō o ia ma fanaua se tama tama. Ona ia faapea ane lea: “Ua aveesea e le Atua loʻu luma!”+24 Ua ia faaigoa iā te ia o Iosefa,*+ i lona faapea ane: “Ua toe faaopoopo mai e Ieova iā te aʻu se isi tama tama.”25 Ina ua mavae ona fanaua e Rasela o Iosefa, ona faapea atu lea o Iakopo iā Lapana: “Ia tuu mai aʻu ou te alu i loʻu nuu ma loʻu atunuu.+26 Tuu mai ia aʻu avā ma aʻu fanau, o ē na ou galue ai iā te oe, ina ia ou alu; auā ua e iloa na ou galue ma le faamaoni iā te oe.”+27 Ona fai mai lea o Lapana iā te ia: “Afai ua e alofa mai iā te aʻu, ia e nofo pea ia, auā ua ou faitauina faailoga, ma ou iloa ai o loo faamanuia Ieova iā te aʻu ona o oe.”+28 Ua ia toe faapea mai: “Ia taʻu mai iā te aʻu lou totogi ma ou te avatu iā te oe.”+29 Ona ia faapea atu lea: “Ua e iloa lelei le auala na ou galue ai mo oe ma laʻu tausiga lelei i lau lafu;+30 ae ou te leʻi sau sa itiiti ni mea na iā te oe, ae ua faateleina seʻia oo ina matuā tele lava, ua faamanuia oe e Ieova talu ona ou sau.+ O lea, o afea ea ou te faia ai se mea mo loʻu lava aiga?”+31 Ua ia fai mai: “O le ā se mea ou te avatu iā te oe?” Ua fai atu Iakopo: “E te lē aumaia se mea e tasi iā te aʻu!+ Ae afai e te faia lenei mea iā te aʻu, ou te toe tausia lau lafu.+ Ou te leoleoina pea.+32 Ou te alu atu i lau lafu atoa i le aso nei. Ia e tuuesea mamoe uma e ilailā ma pulepule, ma tamaʻi mamoe poʻa lanu eena malosi uma, o ʻoti fafine uma e pulepule ma ilailā. O mamoe, ma mamoe poʻa ma ʻoti uma faapena e fananau mai, o loʻu totogi lenā.+33 Pe a e sau e vaavaai i loʻu totogi+ i se aso, ona e iloa ai lea o loʻu faamaoni i la taʻua feutagaʻiga; afai e maua iā te aʻu o so o se ʻoti fafine lava e lē ilailā ma pulepule, ma tamaʻi mamoe poʻa e eena malosi, ona e iloa lea, o manu gaoi ia.”+34 Ua fai mai Lapana: “Manaia tele lea fuafuaga! Ia faia ia faapea.”+35 I lenā aso ua ia tuuese ai ʻoti poʻa uma e tusitusi ma pulepule, ma ʻoti fafine uma e ilailā ma pulepule, ma so o se manu e iai mea papaʻe, ma tamaʻi mamoe poʻa uma e eena malosi, a ua ia avatu i ona atalii latou te vaavaaia.36 Ina ua mavae lea, ona ave lea e Lapana o ana lafu ma ō atu i se nofoaga e tusa lona mamao ma se faigāmalaga i aso e tolu mai i le mea o loo iai Iakopo, a ua leoleo e Iakopo o lafu a Lapana o loo totoe.37 Ua aumai e Iakopo o fasilaau mata o le laau o le lipeno,+ o le laau o le sekati,+ ma le laau o le aremoni,+ ua ia saesae ese paʻu o ia fasilaau+ ma ua aliali mai ai ni mea papaʻe.38 Ona ia tuu lea o fasilaau na ia sae i luma o le lafu, i alāvai o le faatanoa vai,+ i le mea e feinu ai manu, ina ia faaoso ai le fia feusuaʻi o manu pe a ō mai e feinu.39 O le mea lea, e masani ona oso ai le fia feusuaʻi o lafu i luma o nei fasilaau, ona latou fanaua lea o manu e tusitusi ma ilailā ma pulepule.+40 Ua tuuese e Iakopo o tamaʻi mamoe poʻa ona faafaasaga lea o le lafu ina ia vāai i manu e tusitusi ma eena malosi i le lafu a Lapana. Ona ia tuuese ai lea o lana lava lafu ae e leʻi tuufaatasia ma lafu a Lapana.41 O taimi uma lava e fia feusuaʻi ai manu o le lafu e malolosi,+ e tuu ai e Iakopo fasilaau i alāvai+ i luma o ia lafu, ina ia faaoso ai le fia feusuaʻi o manu ona o ia fasilaau.42 Ae o manu o le lafu e vaivai e na te lē tuuina ai ni fasilaau. O lea, o Lapana e ona manu vaivai uma, ae o manu malolosi o manu ia a Iakopo.+43 Ua faateleina ma saga faateleina le tamaoaiga o le tamāloa, ua tele ana lafumanu, o ana auauna teine, o auauna tane, o kamela ma asini.+
Faamatalaga Pito i Lalo
^ I le gagana Eperu, ina ia “fanau se tamaitiiti i luga o oʻu tuli”


text:
FAAOPOOPOGA
O Iesu Keriso, le Mesia na Folafolaina Mai
INA ia fesoasoani iā i tatou ia iloa le Mesia, na faaosofia ai e le agaga o Ieova le tele o perofeta anamua ina ia tusia ni faamatalaga e uiga i le fanau mai, le talaʻiga ma le maliu o lē ua folafola mai e laveaʻiina tagata. Na taunuu uma nei valoaga iā Iesu Keriso. E saʻo aʻiaʻi nei valoaga ma o loo faamatala auʻiliʻili mai. O se faaaʻoaʻoga, seʻi o tatou iloiloina ni valoaga ua faailoa mai ai mea na tutupu i le fanau mai o le Mesia, ma a o avea o ia o se tamaitiiti.
Na valoia e le perofeta o Isaia o le a tupuga mai le Mesia i le gafa o le tupu o Tavita. (Isaia 9:7) Ioe, na soifua mai Iesu i le gafa o Tavita.—Mataio 1:1, 6-17.
Na valoia e le perofeta o Mika, o lenei tama o le a avea ma pule mulimuli ane, ma o le a soifua mai o ia i “Peteleema Efarata.” (Mika 5:2) Ina ua fanau mai Iesu, e lua ni aai i Isaraelu na taʻua o Peteleema. Na tū le tasi aai e lata ane i Nasareta i le itu i mātū o le atunuu, ae tū le isi aai e lata ane i Ierusalema i Iuta. O le aai lea na lata ane i Ierusalema na taʻua muamua o Efarata. O le aai tonu lenā na soifua mai ai Iesu, e pei ona valoia mai!—Mataio 2:1.
Na taʻua foʻi e se isi valoaga o le Tusi Paia, o le a valaauina le Alo o le Atua “mai i Aikupito.” A o tamaitiiti Iesu, na ave o ia i Aikupito. Na toe foʻi ane ina ua oti Herota, ma faataunuu ai le valoaga.—Hosea 11:1; Mataio 2:15.
I le siata “ Valoaga e Uiga i le Mesia,” o loo iai faamatalaga e uiga i le Mesia i mau o loo i lalo o le ulutala “Valoaga.” Faamolemole, ia faatusatusa nei mau i mau o loo i lalo o le ulutala “Faataunuuga.” O le faia faapea, o le a e talitonu atili ai i le moni o le Afioga a le Atua.
A o e iloiloina nei mau, ia manatua na tusia nei valoaga i le faitau selau o tausaga a o leʻi soifua mai Iesu. Na fetalai Iesu: “E tatau ona faataunuuina o mea uma ua tusia i le tulafono a Mose, ma le ʻau Perofeta ma Salamo e faatatau iā te aʻu.” (Luka 24:44) Ioe, e pei ona faamaonia i lau lava Tusi Paia, na taunuu moni lava nei valoaga!


text:
VAEGA 4
Talaʻiga Mulimuli Ane a Iesu i Iutaia
ʻIa ʻaiʻoi atu i le matai o le seleselega ina ia aauina mai se ʻaufaigaluega.’—Luka 10:2
I LENEI VAEGA
MATAUPU 66
I Ierusalema mo le Tausamiga o Faleapitaga
Aiseā ua manatu ai tagata ua uluitinoina Iesu e temoni?
MATAUPU 67
“E Leai Lava se Tagata ua Tautala e Pei o Lenei Tagata”
Ua teena e le faamasinoga maualuga a Iutaia Iesu, peitaʻi, e toʻatasi lava le sui o lenā faamasinoga ua tulaʻi atu e lagolagoina Iesu.
MATAUPU 68
Le Atalii o le Atua—‘Le Malamalama o le Lalolagi’
Na fetalai Iesu ‘e tuusaʻoloto outou e le upu moni.’ E tuusaʻoloto mai i le ā?
MATAUPU 69
O Ai lo Latou Tamā? O Aperaamo po o le Tiapolo?
Ua faamatala e Iesu pe faapefea ona iloa le fanau a Aperaamo, ma po o ai moni lona Tamā.
MATAUPU 70
Ua Faamālōlōina e Iesu se Tamāloa Tauaso
Ua fesili le ʻausoo pe aiseā ua tauaso ai lea tamāloa. Pe na ia faia se agasala? Pe na faia e ona mātua se agasala? E eseese auala ua tali atu ai tagata ina ua faamālōlōina o ia e Iesu.
MATAUPU 71
Ua Tuuaʻia e le ʻAu Faresaio le Tamāloa na Tauaso
Ua matuā feita le ʻau Faresaio ona o le faamatalaga manino ua faia e le tamāloa na tauaso. Ua iʻu lava ina taunuu le mea sa popole ai ona mātua, o le tuliesea lea o ia e le ʻau Faresaio mai le sunako.
MATAUPU 72
Ua Aauina Atu e Iesu Soo e Toʻa 70 e Talaʻi
I Iutaia, ua aauina atu e Iesu soo e toʻa 70 e galulue taʻitoʻalua o ni tagata talaʻi o le Malo. Po o le a maua e le ʻausoo tagata e talaʻi atu i ai i sunako, po o fale o aiga?
MATAUPU 73
Ua Avea se Tagata Samaria ma Tuaoi Moni
Ua faapefea ona faaaogā e Iesu le talafaatusa e faatatau i le “Samaria agalelei,” e aʻoaʻo atu ai se lesona tāua?
MATAUPU 74
O Lesona e Faatatau i le Agaga Talimālō ma le Tatalo
Ua asiasi atu Iesu i le fale o Maria ma Mareta. O le ā ua ia aʻoaʻoina atu e faatatau i le agaga talimālō? Ua faapefea ona ia aʻoaʻoina ona soo i se taimi mulimuli ane, i mea e taʻua i a latou tatalo?
MATAUPU 75
Ua Faailoa Atu e Iesu le Puna o le Fiafia Moni
Ua tali atu Iesu i ē faitio e faatatau iā te ia, e ala i le faamatala atu i ai o “le aao o le Atua,” ma le auala ua oo mai ai le Malo iā i latou. Ua ia faailoa atu foʻi le auala e maua ai e tagata le fiafia moni.
MATAUPU 76
Ua Faiʻaiga Faatasi ma se Faresaio
Ua faaalialia e Iesu uiga faafiaamiotonu o le ʻautusiupu ma le ʻau Faresaio. O ā avega mamafa ua latou faaee atu i tagata?
MATAUPU 77
Ua Avatu e Iesu Fautuaga e Faatatau i ʻOa
Ua faamatala e Iesu se talafaatusa e faatatau i se tamāloa mauʻoa, o lē na fausia fale tetele e teu ai saito. O le ā le fautuaga ua ia toe taʻua e faatatau i lamatiaga o le saʻilia o ʻoa?
MATAUPU 78
Ia Nofosauni Pea le Auauna Pule Faamaoni
Ua faaalia e Iesu lona naunau i le itu faaleagaga o ona soo. O le ā le matafaioi e fai e se auauna pule e fesoasoani ai i lo latou itu faaleagaga? Aiseā e matuā tāua ai le fautuaga ina ia nofosauni pea?
MATAUPU 79
Le Māfuaaga o le a Faaumatia ai i Latou
Ua fetalai Iesu o le a faaumatia i latou o loo ia taumafai e fesoasoani i ai, pe afai e latou te lē salamō. Po o le a latou aʻoaʻoina le lesona tāua o loo taumafai Iesu e aʻoaʻo atu, e faatatau i la latou faiā ma le Atua?
MATAUPU 80
Le Leoleo Mamoe Lelei ma Lotoā o Mamoe
O le faiā a se leoleo mamoe ma ana mamoe, ua faataʻitaʻia mai ai faalogona o Iesu e faatatau i ona soo. Po o le a latou talia ana aʻoaʻoga ma mulimuli i lana taʻitaʻiga?
MATAUPU 81
Ua Faapefea Ona Tasi Iesu ma Lona Tamā?
Ua tuuaʻia e nisi o ē faitio Iesu e faapea, ua ia faapea mai e tutusa o ia ma le Atua. O le ā le auala atamai ua ia faamaonia ai le sesē o a latou tuuaʻiga?


text:
MATAUPU 15
Finau mo le Saʻolotoga e Tapuaʻi Ai
1, 2. (a) E faapefea ona faamaonia o tatou tulaga o ni tagatānuu o le Malo o le Atua? (e) Aiseā e finau ai Molimau a Ieova i nisi taimi mo le saʻolotoga faaletapuaʻiga?
PO O oe o se tagatānuu o le Malo o le Atua? O le tulaga lenā pe afai o oe o se Molimau a Ieova. E lē faamaonia o tatou tulaga o ni tagatānuu o le Malo i ni tusifolau, po o ni pepa faamaonia mai se faigāmalo. Peitaʻi, e faamaonia i le auala e faia ai la tatou tapuaʻiga iā Ieova. O le tapuaʻiga moni e tele atu mea e aofia ai nai lo o tatou talitonuga, ma e aofia ai lo tatou usiusitaʻi i tulafono a le Malo o le Atua. O la tatou tapuaʻiga foʻi e aafia ai tafa uma o o tatou olaga, e pei o le auala e tausia ai o tatou aiga, ma le auala e taulimaina ai mataupu faafomaʻi.
2 Peitaʻi, e lē tāua i taimi uma i le lalolagi le avea o i tatou ma tagatānuu o le Malo, faapea agavaa e tatau ona ausiaina. O nisi faigāmalo ua taumafai e faasāsā pe tafiesea atoatoa la tatou tapuaʻiga. O nisi taimi ua finau tagata o le Atua mo le saʻolotoga, e usitaʻia ai tulafono a le Tupu faa-Mesia. Peitaʻi e lē faateʻia ai i tatou, auā o loo taʻua foʻi i le Tusi Paia auauna a Ieova na finau mo le saʻolotoga e fai ai la latou tapuaʻiga.
3. O le ā na fesagaʻia e tagata o Ieova i aso o le masiofo o Eseta?
3 O se faaaʻoaʻoga, na lamatia ola o tagata o le Atua i aso o le masiofo o Eseta. Na taumafai le palemia amioleaga o Hamanu e fasiotia tagata Iutaia uma, sa nonofo i vaipanoa sa pule ai Asueru le tupu o Peresia. O le māfuaaga, sa “ese a latou tulafono mai i isi nuu uma.” (Eseta 3:8, 9, 13) E leʻi tuulafoaʻia e Ieova ona tagata. Peitaʻi na ia faamanuia i taumafaiga a Eseta ma Moretekai, ina ua la talosaga atu i le tupu o Peresia ina ia puipuia tagata o le Atua.—Eseta 9:20-22.
4. O le ā o le a iloiloina i lenei mataupu?
4 Ae faapefea aso nei? I le mataupu ua mavae, na taʻua ai taumafaiga a faigāmalo e tetee i Molimau a Ieova. Ae i lenei mataupu, o le a talanoaina ai nisi o auala na taumafai ai na faigāmalo e faasāsā la tatou tapuaʻiga. O vala nei e tolu o le a tatou iloiloina: (1) o la tatou aiā e faagaoioi ai la tatou faalapotopotoga faapea le auala e faia ai la tatou tapuaʻiga, (2) le saʻolotoga e tatou te filifilia ai togafitiga faafomaʻi e ōgatusa ma taʻiala a le Tusi Paia, ma le (3) le aiā a mātua e tausia aʻe ai a latou fanau i tapulaa a Ieova. O le a tatou iloiloina i nei vala taʻitasi le auala na taumafai ai nei tagatānuu faamaoni lototetele, e puipuia o latou tulaga o ni tagatānuu o le Malo, ma le auala na faamanuiaina ai a latou taumafaiga.
Taumafaiga e Avea ma Lotu Aloaʻia ma Maua le Saʻolotoga e Faia ai le Tapuaʻiga
5. O ā aogā ua maua e Kerisiano moni mai i le faatagaga faaletulafono ua tuuina atu iā i latou?
5 E tatou te lē manaʻomia se faatagaga faaletulafono mai faigāmalo, ina ia faia ai la tatou tapuaʻiga iā Ieova. Peitaʻi, o lenā faatagaga faaletulafono e faigofie ai ona faia la tatou tapuaʻiga. O se faaaʻoaʻoga, e tatou te maua ai le saʻolotoga e feiloaʻi ai i a tatou lava Maota mo Sauniga ma Maota mo Fonotaga, le lolomiina ma le felaʻuaʻiga o lomiga faale-Tusi Paia, ma le faailoa atu o le tala lelei i isi e aunoa ma le faalavelavea. O le tele o atunuu ua lesitala faaletulafono ai Molimau a Ieova, ma ua latou maua ai le saʻolotoga e faia ai la latou tapuaʻiga, e pei o tagata lotu o isi foʻi lotu aloaʻia. Ae o le ā e tupu pe a teena e se faigāmalo le lesitalaina faaletulafono o Molimau a Ieova, pe taumafai foʻi e faasāsā le saʻolotoga e faia ai la tatou tapuaʻiga?
6. O le ā le luʻi na fesagaʻia e Molimau a Ieova i Ausetalia i le amataga o vaitausaga o le 1940?
6 Ausetalia. I le amataga o vaitausaga o le 1940, na faapea mai ai se kovana sili o Ausetalia, e telē se aafiaga leaga o talitonuga o Molimau a Ieova i le lagolagoina o le Taua Lona Lua a le Lalolagi. O lea na faia ai se tapu e taofia ai le faia o sauniga, talaʻiga, faapea le tapunia o le Peteli ma fāoa faamalosi foʻi Maota mo Sauniga. Na faasāina foʻi a tatou lomiga faale-Tusi Paia. Ae na maua e uso le mapusaga ina ua mavae ni nai tausaga o faia faananā la latou tapuaʻiga. Iā Iuni 14 i le 1943, na aveesea ai e le Faamasinoga Maualuga i Ausetalia lenā tapu.
7, 8. Faamatala taumafaiga na faia e uso i Rusia i le tele o tausaga mo le saʻolotoga e faia ai le tapuaʻiga.
7 Rusia. E tele tausaga na saisaitia ai le tapuaʻiga a Molimau a Ieova i lalo o pulega faa-Komunisi, seʻia oo i le taimi na lesitala ai i le 1991. Ae i le taimi na lē toe iai le Iuni faa-Sovieti, na mafai ai loa ona aloaʻia faaletulafono la tatou faalapotopotoga i lalo o le Faigāmalo Soofaatasi a Rusia i le 1992. Peitaʻi, e leʻi umi ae amata ona faapopoleina nisi tagata tetee, aemaise lava i latou na auai i le lotu Orthodox i Rusia, i le faatupulaʻia o tagata o Ieova. O lea, mai le 1995 e oo atu i le 1998, e lima moliaga na latou tuuaʻia ai Molimau o Ieova o ni tagata solitulafono. Peitaʻi, e leai ni faamaoniga o nei moliaga. Na maumauaʻi nei tagata tetee e faaulu sa latou tagi i le 1998. Na tatou manumalo i le faamasinoga, peitaʻi, na tatou faiaʻina iā Me i le 2001, ina ua latou apiliina le faaiʻuga. Sa toe faia lenā mataupu iā Oketopa o lenā lava tausaga, ma i le 2004 na faalēaogāina ai le faalapotopotoga faaletulafono sa faaaogā e Molimau a Ieova i Moscow, ma faasā la latou galuega.
8 Na matuā faateteleina sauāga. (Faitau le 2 Timoteo 3:12.) Na ulagia ma sauāina Molimau a Ieova. Na aveesea faamalosi a tatou lomiga, ma matuā faigatā ona fausia pe faaaogā foʻi ni fale e faia ai a tatou sauniga. Seʻi mafaufau i faigatā na fesagaʻia e o tatou uso ma tuafāfine. Na ave e uso le mataupu i le Faamasinoga o Aiā Tatau i Europa (ECHR) i le 2001, ae o le 2004 na latou faatoʻā aveina ai isi faamatalaga faaopoopo i le Faamasinoga. I le 2010, na aumaia ai le faaiʻuga a le Faamasinoga. Na faaalia e le Faamasinoga, o le faailogatagata na māfua ai ona faasā Molimau a Ieova i Rusia. E lē talafeagai foʻi le faaiʻuga a faamasinoga maualalo, ona e leai ni faamaoniga o moliaga o Molimau a Ieova. Na taʻua atili e le Faamasinoga, o le faasāina o Molimau a Ieova na aveesea ai lo latou saʻolotoga faaletulafono. O lea, o lenā faaiʻuga na faatāua ai le saʻolotoga e faia ai la latou tapuaʻiga. E ui e leʻi talia i nisi vaega o Rusia le faaiʻuga a le ECHR, ae na maua lava e tagata o le Atua le lototele mai na manumalo faafaamasinoga.
9-11. Na faapefea ona tauivi tagata o le Atua i Eleni mo le saʻolotoga e faapotopoto ai mo le tapuaʻiga, ma o le ā le iʻuga na oo i ai?
9 Eleni. I le 1983, na faaaogā ai e Titos Manoussakis se potu i Heraklion i Crete, e faia ai sauniga a se vaega toʻaitiiti o Molimau a Ieova i inā. (Epe. 10:24, 25) Na faia e se faifeʻau o le lotu Orthodox se faitioga i leoleo, e faatatau i le tapuaʻiga a Molimau a Ieova. Aiseā? Talu ai sa matuā eseese o latou talitonuga ma talitonuga a Molimau a Ieova. Na molia e le faigāmalo Titos Manoussakis ma isi uso e toʻatolu i le faia o ni solitulafono. Na faasalaina i latou ma faafalepuipui ai mo le lua masina. Na manatu uso o le faaiʻuga a le faamasinoga, ua aveesea ai le saʻolotoga e faia ai la latou tapuaʻiga. O lea na ave ai la latou mataupu i isi faamasinoga, ma seʻia oo atu ai lava i le ECHR.
10 I le 1996, na aumaia ai e le ECHR se faaiʻuga e leʻi faatalitalia e tagata tetee i le tapuaʻiga moni. Na taʻua e le Faamasinoga, “o Molimau a Ieova o se lotu aloaʻia e tusa ai ma le tulafono a Eleni,” ma o le faaiʻuga a le faamasinoga maualalo ʻna aafia ai le saʻolotoga o tagata e faia ai a latou tapuaʻiga.’ Na taʻua atili e le Faamasinoga, e lē faia e le faigāmalo a Eleni le faaiʻuga “pe e tatau ona talia ni talitonuga faalelotu, po o le auala foʻi e faailoa ai na talitonuga.” Na suia le faaiʻuga sa faia i Molimau a Ieova, ma na faamaonia ai le saʻolotoga e faia ai la latou tapuaʻiga.
11 E ui i lea, e leʻi foʻia ai faafitauli i Eleni. I le 2012, na maua ai le faaiʻuga o se mataupu faapena i Kassandreia i Eleni, ma e toetoe atoa le 12 tausaga na faia ai lenā mataupu. O lenā mataupu na taulamua ai se faifeʻau o le lotu Orthodox. Na lagolagoina e le Faamasinoga Maualuga a Eleni tagata o le Atua. Na faailoa mai i le faaiʻuga a le faamasinoga, o loo puipuia i faiga faavae a le malo o Eleni le saʻolotoga e faia ai tapuaʻiga, ma na teena ai foʻi le soona molia pea o Molimau a Ieova e lē o se lotu aloaʻia. Na taʻua e le Faamasinoga: “E lē o natia aʻoaʻoga a ʻMolimau a Ieova,’ ma o loo latou faailoa atu o i latou o se tapuaʻiga aloaʻia.” Ua fiafia nei sui o le faapotopotoga toʻaitiiti i Kassandreia, ona ua mafai ona faia a latou tapuaʻiga i a latou lava Maota mo Sauniga.
12, 13. Na faapefea ona taumafai tagata tetee i Falani e fafauina faalavelave e ala i le poloaʻiga, ma o le ā le iʻuga na oo i ai?
12 Falani. Na faia e nisi tagata tetee auala e ʻfafauina ai faalavelave e ala i le poloaʻiga.’ (Faitau le Salamo 94:20.) O se faaaʻoaʻoga, i le ogatotonu o vaitausaga o le 1990, na faia ai e le vaega o lafoga i Falani se suʻesuʻega o tupe a le Association Les Témoins de Jéhovah (ATJ), o se tasi lea o faalapotopotoga faaletulafono o loo faaaogā e Molimau a Ieova i Falani. Na taʻua e le minisita o tupe le fuafuaga o lenei iloiloga e faapea: ʻO le faaiʻuga o lenei iloiloga e mafai ona faatau ese ai meatotino a le faalapotopotoga, pe faia foʻi ni moliaga o lo latou solia o le tulafono.’ E ui e leʻi iai ni faamaoniga o ni faiga piʻopiʻo, ae na manaʻomia pea ona totogi e le ATJ ni lafoga tetele. Pe ana faapea e taulau lenā fuafuaga, e leai lava se isi faaiʻuga e faia e uso, ae tapunia loa le Peteli ma faatau atu ina ia mafai ai ona totogi lafoga. E ui i lea, e leʻi faavaivai ai tagata o le Atua. Na lototetele Molimau a Ieova i Falani e fesagaʻia nei faiga lē tonu, ma faaulu ai la latou tagi i le ECHR i le 2005.
13 Na aumaia le faaiʻuga a le Faamasinoga iā Iuni 30 i le 2011. Na taʻua ai i lenā faaiʻuga e faatoʻā mafai ona faia se fuafuaga a le malo, pe afai ua solia e le lotu le tulafono. Peitaʻi, e lē pule le faigāmalo pe talia talitonuga o se lotu po o le auala e faaali ai o latou talitonuga, auā o loo iai le saʻolotoga e faia ai tapuaʻiga. Na taʻua atili i le Faamasinoga: ʻO le faaiʻuga sa faia na lē mafai ai e le faalapotopotoga ona faaaogā a latou meatotino, ma faigatā ai ona saʻoloto o latou sui auai i le faia o la latou tapuaʻiga i so o se auala.’ Na matuā lagolagoina e le Faamasinoga le itu a Molimau a Ieova. Na matuā fiafia tagata o Ieova ina ua toe totogi atu e le faigāmalo a Falani nei lafoga faatasi ai ma tupe tului, ma na faatonuina le faigāmalo e aveese a latou aiāiga sa faia i le Peteli, ina ia faatau atu e totogi ai lafoga.
E mafai ona fai so tatou sao e fesoasoani ai iā i latou, e ala i le tatalo e lē aunoa mo o tatou uso ma tuafāfine faaleagaga o loo mafatia pea i faamasinoga lē tonu
14. E faapefea ona faia sou sao i le mauaina o le saʻolotoga mo le tapuaʻiga?
14 I le pei o Eseta ma Moretekai i aso anamua, o loo faaauau foʻi ona finau tagata o Ieova i aso nei mo le saʻolotoga e faia ai la latou tapuaʻiga, i le auala e finagalo i ai Ieova. (Eseta 4:13-16) E mafai ona fai so tatou sao e fesoasoani ai iā i latou, e ala i le tatalo e lē aunoa mo o tatou uso ma tuafāfine faaleagaga o loo mafatia pea i faamasinoga lē tonu. O na tatalo, e mafai ona fesoasoani iā i latou e tumau ai i faigatā ma sauāga o loo latou fesagaʻia. (Faitau le Iakopo 5: 16.) O a tatou manumalo i le faamasinoga, e faamaonia ai le talia e Ieova o a tatou tatalo.—Epe. 13:18, 19.
Saʻolotoga e Filifilia ai Togafitiga Faafomaʻi e Ōgatusa ma Taʻiala a le Tusi Paia
15. O ā vala e manatunatu ai tagata o le Atua e tusa ai ma tuigātoto?
15 E pei ona taʻua i le Mataupu e 11, ua maua e tagatānuu o le Malo o le Atua taʻiala manino mai i le Tusi Paia, e ʻalofia ai le faaaogāsesēina o le toto lea ua taatele i aso nei. (Kene. 9:5, 6; Levi. 17:11; faitau le Galuega 15:28, 29.) E ui e tatou te lē taliaina tuigātoto, peitaʻi e tatou te naunau e faaaogā isi togafitiga faafomaʻi e sili ona lelei, e lē feteenaʻi ma tulafono a le Atua. Ua amanaʻia e faamasinoga maualuluga a le tele o atunuu le aiā a tagata, e talia pe e teena ai togafitiga e feteenaʻi ma o latou lotofuatiaifo ma talitonuga faalelotu. Peitaʻi, e iai nisi atunuu o loo feagai ai tagata o le Atua ma luʻi ona o lenei tulaga. Seʻi o tatou iloiloina nisi o faaaʻoaʻoga.
16, 17. O le ā le mea na tupu na matuā faateʻia ai se tuafafine i Iapani, ma na faapefea ona taliina ana tatalo?
16 Iapani. Na manaʻomia ona faia se taotoga o Misae Takeda, o se tuafafine e 63 tausaga mai i Iapani. Talu ai o ia o se tagatānuu faamaoni o le Malo, o lea na ia faailoa atu ai i lana fomaʻi lona faanaunauga e lē faaaogāina le toto i ona togafitiga. I masina mulimuli ane, sa faateʻia o ia ina ua ia iloa sa tuiina lona toto i le taimi na faia ai le taotoga. Sa lagona e le tuafafine ua faasesēina o ia. O lea, iā Iuni i le 1993, sa faaulu ai sana tagi e faatatau i fomaʻi ma le falemaʻi. O lenei tuafafine e lotomaulalo ma filemu, peitaʻi e malosi lona faatuatua. E ui e leʻi atoatoa lona malosi, ae e toetoe atoa le itula o faia ma le lototele lana molimau i le fale faamasino. Sa ia toe tu foʻi i le faamasinoga, a o toe tasi le masina o loo totoe o lona soifuaga. Pe e tatou te lē talisapaia ea le lototele ma le faatuatua o lenei tuafafine? Na ia faapea mai, sa ia tatalo faatauanau iā Ieova e faamanuia mai i ana taumafaiga. Sa ia mautinoa, e faafofoga mai Ieova i ana tatalo.
17 Na aumaia le faaiʻuga a le faamasinoga, ina ua māeʻa le tolu tausaga talu ona maliu le tuafafine. Sa lagolagoina e le Faamasinoga Maualuga le tuafafine, ma na latou ioeina le lē talafeagai o le tuiina o le toto, auā sa ia faailoa manino mai ona manaʻoga. Iā Fepuari 29 i le 2000, na taʻua ai i le faaiʻuga na aumaia, “o le aiā e filifili” ai i nei mataupu, “e tatau ona faaaloalogia o se aiā tatau a le tagata lava ia.” Sa maumauaʻi lenei tuafafine e finau mo le saʻolotoga e filifilia ai togafitiga e ōgatusa ma lona lotofuatiaifo ua aʻoaʻoina lelei. O le faia faapea, ua mafai ai e Molimau a Ieova i Iapani ona faia togafitiga e aunoa ma le popole i le tuiina faamalosi o le toto.
18-20. (a) Na faapefea i se Faamasinoga Toe Iloilo i Anitenitina ona faatāuaina le aiā a se tasi e teena ai le tuigātoto, e faaaogā ai le pepa o le toto? (e) E faapefea ona faaalia le gauaʻi o se tasi i le taʻitaʻiga a Keriso e tusa ai ma le faaaogāina o le toto?
18 Anitenitina. Ua faapefea ona sauniunia tagatānuu o le Malo, i le taimi e manaʻomia ai ona filifilia se togafitiga ae o loo matapogia? E tatau ona tatou tauaveina se pepa faaletulafono e mafai ona fai ma o tatou sui. O le mea lenā na faia e le uso o Pablo Albarracini. Iā Me i le 2012, na tupu ai se faalavelave na faafuaseʻi ona fanaina ai o ia e se tagata. Sa ave o ia i le falemaʻi a o matapogia, ma e leʻi mafai ona ia faamatala atu lona tulaga e faatatau i le tuiina o le toto. Peitaʻi, sa iai sana pepa o le toto sa sainia i le fā tausaga ua mavae. E ui i le tugā o ona manuʻaga ma le mafaufau o nisi fomaʻi e tatau ona tuiina le toto e laveaʻia ai lona ola, ae na latou faaaloalogia lava ona manaʻoga. E ui i lea, sa taumafai lona tamā e lē o se Molimau a Ieova, e aumaia se faatagaga mai le faamasinoga e tui ai le toto o lona atalii.
19 Sa faia e le lōia a le avā a Pablo se talosaga apili i le Faamasinoga Toe Iloilo. E leʻi umi, ae aumaia loa le faaiʻuga a le Faamasinoga Toe Iloilo e faalēaogāina ai le faaiʻuga a le faamasinoga maualalo, ma e tatau ona faaaloalogia manaʻoga o le tagata maʻi, e pei ona aumaia i le pepa o le toto. Sa apili e le tamā o Pablo le mataupu i le Faamasinoga Maualuga a Anitenitina. Peitaʻi, e leʻi maua e le Faamasinoga Maualuga “se māfuaaga e masalomia ai [le faaiʻuga a Pablo e teena ai le tuigātoto], auā sa faia ma le faautauta lana faaiʻuga faatasi ma le saʻolotoga e filifili ai.” Na taʻua e le Faamasinoga: ʻO tagata matutua uma e mafai ona muaʻi faia ni filifiliga e faatatau i o latou soifua mālōlōina, e talia pe e teena ai ni togafitiga. E tatau ona faaaloalogia e fomaʻi o loo faia togafitiga nei filifiliga.’
20 Sa toe malosi le uso o Pablo. Sa fiafia le uso ma lana avā ona sa ia faatumuina le pepa o le toto. O le faia o lenā laasaga tāua ma faigofie, ua faaalia ai lona gauaʻi iā Keriso le Tupu o le Malo o le Atua. Po ua faia foʻi faapea e lou aiga?
21-24. (a) Na faapefea ona faia e le Faamasinoga Maualuga i Kanata se faaiʻuga mataʻina e faatatau i tamaiti ua faasolo ina matutua, faapea le faaaogāina o le toto? (e) E faapefea i lenei mataupu ona faalaeiauina ai auauna talavou a Ieova?
21 Kanata. E masani ona amanaʻia e faamasinoga le aiā a mātua, e filifilia ai le togafitiga e sili ona lelei mo a latou fanau. E iai foʻi taimi e faaaloalogia ai e faamasinoga filifiliga a tamaiti ua faasolo ina matutua ae o loo i lalo o le vaavaaiga a mātua, e faatatau i togafitiga e latou te filifilia. E faapena le mea na tupu iā April Cadoreth. I le 14 o ona tausaga, na taofia ai o ia i le falemaʻi ona o se piliki i totonu o lona tino (internal bleeding). Ae i nai masina na muamua atu, sa ia faatumuina ai le pepa mo Faatonuga Faafomaʻi Ua Muaʻi Saunia, ma faailoa ai lona lē taliaina o se tuigātoto e tusa lava po o le ā le tulaga e tulaʻi mai. Na lē amanaʻia e le fomaʻi le talosaga manino a April, ma ia tāpā ai se faatagaga faaletulafono e tuiina ai lona toto. Na tuiina faamalosi lona toto, ma na faatusaina e April lenā gaoioiga i le tosoina faamalosi o ia.
22 Na ave e April ma ona mātua le mataupu i le faamasinoga. Ae na faatoʻā iloiloina lenei mataupu i le Faamasinoga Maualuga i Kanata, ina ua mavae tausaga e lua. E foliga mai na faiaʻina le itu a April i le faamasinoga, ona e leʻi mafai ona suia ai le tulafono a Kanata. Peitaʻi i le iʻuga o le Faamasinoga, na mafai ai ona ia maua se taui tautupe e totogi ai ana pili o le faamasinoga. E lē gata i lea, na lagolagoina e le Faamasinoga o ia faapea isi tamaiti ua faasolo ina matutua, e mananaʻo e filifilia a latou lava togafitiga faafomaʻi. Na faapea mai le Faamasinoga: “E tatau ona faatagaina tamaiti uma e i lalo ifo o le 16 tausaga, e faaalia o latou manatu e faatatau i togafitiga faafomaʻi, e iloa ai po ua lava lo latou matutua e faia ai a latou lava filifiliga.”
23 E tāua lenei mataupu, auā na iloiloina ai e le Faamasinoga Maualuga aiā faaletulafono a tamaiti ua faasolo ina matutua. A o leʻi faia lenei mataupu, sa mafai e so o se faamasinoga i Kanata ona avatu le faatagaga e faia ai se togafitiga o se tamaitiiti e i lalo ifo o le 16 tausaga, pe afai e manatu le faamasinoga o le togafitiga lea e sili ona lelei. Ae ina ua māeʻa lenei mataupu, na lē toe mafai ai e se faamasinoga ona avatu le faatagaga e faia ai se togafitiga, e feteenaʻi ma le manaʻoga o se tamaitiiti e i lalo ifo o le 16 tausaga, e aunoa ma le tuu i ai o le avanoa e faamaonia ai ua lava lo latou matutua, e fai ai a latou filifiliga.
“Ua ou matuā fiafia ona sa faia saʻu vaega itiiti i le faamamaluina o le suafa o le Atua, ma faamaonia ai e pepelo Satani”
24 Na iai se aogā o le mataupu na finauina e April mo le tolu tausaga. O loo ia ola mālōlōina pea, ma ua avea nei o ia ma paeonia sauatoa. Na ia faapea mai: “Ua ou matuā fiafia ona sa faia saʻu vaega itiiti i le faamamaluina o le suafa o le Atua, ma faamaonia ai e pepelo Satani.” Ua tatou iloa mai i le faaaʻoaʻoga a April, e mafai foʻi e talavou lāiti ona faaalia le lototele, ma faamaonia ai o i latou o tagatānuu moni o le Malo o le Atua.—Mata. 21:16.
Saʻolotoga e Tausia Aʻe ai Fanau e Tusa ai ma Tapulaa a Ieova
25, 26. O le ā e masani ona tupu i nisi taimi i ulugalii ua tatala a latou faaipoipoga?
25 Ua faatuatuaina e Ieova mātua e tausia aʻe fanau e tusa ai ma ana tapulaa. (Teu. 6:6-8; Efe. 6:4) E lē faigofie lenā tiute tauave, aemaise lava pe a tatalaina le faaipoipoga. E ono eseese manatu o mātua i le auala e tausia aʻe ai le fanau. O se faaaʻoaʻoga, e manatu se matua Molimau a Ieova, e tatau ona tausia aʻe le tamaitiiti e tusa ai ma tapulaa faa-Kerisiano. Peitaʻi, e lē o le manatu lenā o le matua e lē talitonu. E tatau i le matua o loo i le upu moni ona manatua, e ui ua tatala le faaipoipoga, ae o loo iai pea le faiā a le isi paaga ma tamaiti.
26 O nisi mātua e lē talitonu, e latou te talosaga i le faamasinoga ina ia mafai ona latou tausia a latou fanau, ma pulea ai o latou talitonuga faalelotu. E faapea mai nisi mātua lē talitonu, e lē lelei pe a tausia aʻe se tamaitiiti e avea ma Molimau a Ieova. Talu ai o le a lē faamanatuina ai aso fanau ma isi aso faamanatu, pe e lē tuiina foʻi le toto pe a tulaʻi mai se faalavelave faafuaseʻi. Ae o le vala e lelei ai, e masani ona vaai le faamasinoga i le itu e sili ona lelei mo fanau, nai lo o le faia o le faaiʻuga ona e faapea e lē lelei le lotu a le isi matua. Seʻi o tatou iloiloina nisi o faaaʻoaʻoga.
27, 28. Na faapefea ona tali atu le Faamasinoga Maualuga i Ohio, i le tuuaʻiga e iai se aafiaga leaga o talitonuga o Molimau a Ieova i se tamaitiiti?
27 Iunaite Setete. I le 1992, na faia ai i le Faamasinoga Maualuga i Ohio se mataupu na talosaga ai se tamā lē talitonu, e faapea o le a iai se aafiaga leaga i lona atalii pe a tausia aʻe o se Molimau a Ieova. Na lagolagoina e le faamasinoga maualalo le manatu o le tamā. Sa mafai e le tuafafine o Jennifer Pater ona asiasi i lana tama, peitaʻi sa lē mafai ona ia “aʻoaʻoina o ia i talitonuga a Molimau a Ieova, i so o se auala.” O le uiga o lenei faatonuga mai le faamasinoga maualalo, sa lē mafai e le tuafafine ona talanoa i lana tama o Bobby, e faatatau i le Tusi Paia faapea amioga tatau. Sa matuā faanoanoa le tuafafine, peitaʻi sa ia iloa e tatau ona ia onosaʻi ma faatalitali i le taimi a Ieova e gaoioi ai. Na ia faapea mai: “Sa fesoasoani mai lava Ieova.” Sa fesoasoani le faalapotopotoga a Ieova i le lōia a le tuafafine, i le faia o le talosaga apili i le Faamasinoga Maualuga i Ohio.
28 E leʻi talia e le Faamasinoga Maualuga le faaiʻuga a le faamasinoga maualalo, e ala i le faapea mai “e iai i mātua le aiā e aʻoaʻo ai a latou fanau, lea e aofia ai le aiā e talanoa ai i mataupu faalelotu ma amioga.” Na taʻua atili e le faamasinoga, e faatoʻā afāina lava pe a faaleagaina e talitonuga o Molimau a Ieova, le tulaga faaletino ma le mafaufau o le tamaitiiti. Ae e leai se aiā a le faamasinoga e taofiofia ai mātua, mai le tausia o a latou fanau ona o a latou tapuaʻiga. E leʻi maua e le faamasinoga ni vala e faamaonia ai o talitonuga o Molimau a Ieova, e iai se aafiaga leaga i le tulaga faaletino ma le mafaufau o le tamaitiiti.
29-31. Aiseā na faiaʻina ai se tasi tuafafine i le faamasinoga i Tenemaka, ae na faapefea ona tali atu le Faamasinoga Maualuga i Tenemaka i lenā mataupu?
29 Tenemaka. O le luʻi foʻi lenā na fesagaʻia e le tuafafine o Anita Hansen, ina ua tatala lana faaipoipoga. Sa finau lona toʻalua i le faamasinoga e manaʻo e tausia lona afafine e fitu tausaga o Amanda. I le 2000, na lagolagoina ai e le faamasinoga le tuafafine o Anita. Peitaʻi, na apili e le tamāloa le mataupu i le faamasinoga maualuga ma manumalo ai. Na faapea mai le faamasinoga, e eseese manatu o mātua i le auala e tausia ai le la tama, ona o le eseese o talitonuga faalelotu. O lea, o le tamā e faia le faaiʻuga e faatatau i le tapuaʻiga e tatau ona auai ai lona afafine. Na faiaʻina le tuafafine o Anita, ona o ia o se Molimau a Ieova.
30 A o feagai le tuafafine o Anita ma nei tulaga faigatā, e iai taimi sa ia lē mautinoa ai po o ā mea e tatau ona tatalo ai. Peitaʻi na ia faapea mai: “Na matuā faamāfanafanaina aʻu i manatu o loo i le Roma 8:26, 27. Sa ou lagona o loo malamalama lelei Ieova i oʻu faalogona, ma sa ia silasila mai iā te aʻu i taimi uma.”—Faitau le Salamo 32:8; Isaia 41:10.
31 Na apili e le tuafafine o Anita le mataupu i le Faamasinoga Maualuga i Tenemaka. Na taʻua i le faaiʻuga a le Faamasinoga: “E tatau ona faia se faaiʻuga e fua i le mea e sili ona lelei mo le tamaitiiti.” Na taʻua atili e le Faamasinoga, e tatau ona fua le faaiʻuga i le auala e taulima ai e mātua taʻitasi faafitauli, ae e lē fuaina i “aʻoaʻoga ma talitonuga” o Molimau a Ieova. Na matuā fiafia le tuafafine o Anita, ina ua lagolagoina o ia e le Faamasinoga, ma toe faafoʻi ai iā te ia le tausiga o lana tama.
32. Na faapefea ona puipuia e le Faamasinoga o Aiā Tatau i Europa mātua Molimau a Ieova mai i le faailogatagata?
32 Isi Atunuu i Europa. Na oo atu lava i isi faamasinoga maualuluga i fafo atu o le atunuu, nisi o mataupu e finauina ai po o ai o mātua ua nonofo valavala e tatau ona tausia fanau. E iai foʻi mataupu faapena na taulimaina i le Faamasinoga o Aiā Tatau i Europa (ECHR). E lua mataupu na faia i le ECHR, na latou taʻua ai le lē tutusa o le auala na feutagaʻi ai faamasinoga faaitumalo faapea faamasinoga maualuluga i atunuu, ma mātua Molimau a Ieova faapea mātua e lē talitonu. E māfua nei tulaga ona o tapuaʻiga. Na taʻua e le ECHR o nei faiga e faailogatagata, ma na latou taʻua foʻi “e lē talafeagai le faia o se faaiʻuga ona o talitonuga faalelotu.” Na faapea mai se tuafafine na manumalo lana mataupu i le ECHR: “Sa matuā tigā lava oʻu faalogona i le tuuaʻiga o le iai o se aafiaga leaga i fanau, auā sa ou taumafai e faia le mea e sili e tausia aʻe ai i latou o ni Kerisiano.”
33. E faapefea ona faatatauina e mātua Molimau a Ieova le taʻiala i le Filipi 4:5?
33 E manaʻomia ona faaalia le fetuutuunaʻi, e mātua talitonu o loo luʻia i le faamasinoga a latou aiā e aʻoaʻo ai a latou fanau i tapulaa a le Tusi Paia. (Faitau le Filipi 4:5.) E latou te talisapaia le mauaina o le aiā e aʻoaʻo ai a latou fanau i ala o le Atua. E faapena foʻi ona latou amanaʻia le aiā a le paaga lē talitonu e fesoasoani ai i tiute tauave faamatua, pe a manaʻo i ai. E matuā tāua i mātua Molimau a Ieova la latou tiute tauave o le toleniina o fanau.
34. O ā aogā e maua e mātua Kerisiano i aso nei mai le faaaʻoaʻoga a tagata Iutaia i aso o Neemia?
34 I aso o Neemia, sa galulue mamafa tagata Iutaia e toe fausia le malumalu ma pā o Ierusalema. Sa latou iloa o le faia o lea galuega, o le a puipuia ai o latou aiga mai atunuu na siʻomia ai i latou. O le māfuaaga lea na faapea atu ai Neemia: “Ia outou tau mo o outou uso, o outou atalii, o outou afafine, o a outou avā, ma o outou fale.” (Nee. 4:14) Sa matuā tāua le auai o tagata Iutaia i le taua. E faapena foʻi le tāua o galuega mamafa a mātua Molimau a Ieova, i le tausia aʻe o a latou fanau i le ala o le upu moni. E latou te iloa e matuā telē le aafiaga o fanau mai i aʻoga faapea tuaoi. Atonu e oo mai foʻi aafiaga i totonu o le aiga, ona o mea e matamata ai. Mātua, aua neʻi galo e matuā tāua a tatou taumafaiga fitā e saunia ai le puipuiga mo fanau, ma latou agaʻigaʻi ai i luma faaleagaga.
Ia Tatou Mautinoa e Lagolagoina e Ieova le Tapuaʻiga Moni
35, 36. O ā aogā ua maua e Molimau a Ieova mai i le finau mo a latou aiā faaletulafono, ma o le ā ua tatou maumauaʻi e fai?
35 Ua faamanuia e Ieova taumafaiga a lana faalapotopotoga i aso nei, e puipuia le aiā e saʻoloto ai le faia o la latou tapuaʻiga. I le taimi e finau ai tagata o le Atua mo a latou aiā faaletulafono, e masani ona avatu ai se molimau lelei i le faamasinoga ma tagata lautele. (Roma 1:8) O le isi aogā o a tatou manumalo faafaamasinoga, ua mafai ai foʻi ona faatāuaina aiā tatau a isi tagata e lē o ni Molimau a Ieova. Peitaʻi, i le avea ai o i tatou ma tagata o le Atua, e tatou te lē taumafai e suia le tulaga o mea, pe taumafai foʻi e viiviia i tatou lava. Ae o le māfuaaga sili e finau ai Molimau a Ieova mo a latou aiā faaletulafono i le faamasinoga, ina ia faatumau ma agaʻigaʻi ai pea i luma le tapuaʻiga mamā.—Faitau le Filipi 1:7.
36 Ia tatou matuā faatāuaina lesona o le faatuatua, mai iā i latou na finau mo le saʻolotoga e tapuaʻi ai iā Ieova. Ia tatou tumau foʻi i le faamaoni, ma mautinoa o loo lagolagoina e Ieova la tatou galuega, ma faaauau ona ia foaʻi mai pea le malosi e tatou te faia ai lona finagalo.—Isa. 54:17.


text:
Vaega 14
Faaaliga na tuuina mai e ala mai ia Iosefa Samita le Perofeta, ia Tavita Uitimera, i Feiete, Niu Ioka, luni 1829 (History of the Church, 1:48–50). Sa fia iloa tele e le aiga o Uitimera e uiga i le faaliliuga o le Tusi a Mamona. Sa faamautu e le Perofeta le mea e nofo ai i le fale o Peter Uitimera Matua, le mea sa nofo ai o ia seia oo ina maea le galuega o le faaliliuga ma maua mai le aiā puletaofia o le tusi o le a oo mai. O ni atalii e toatolu o Uitimera, ia sa taitoatasi ma latou maua se molimau e uiga i le moni o le galuega, sa oo ina popole tele e uiga i le mataupu e fatatau i lo latou tiute patino. O lenei faaaliga ma isi e lua ua sosoo ai (vaega 15 ma le 16) sa tuuina mai e tali mai ai i se olega e ala mai i le Urima ma le Tumena. Sa avea mulimuli ane Tavita Uitimera o se tasi o Molimau e Toatolu i le Tusi a Mamona.
1–6, O e e galulue i le tovine o le a latou maua le olataga; 7–8, O le ola e faavavau o le meaalofa silisili lea o meaalofa a le Atua; 9–11, O Keriso na foafoaina le lagi ma le lalolagi.
1 Ua le pine ona oo mai o se galuega tele ma le aofoofogia i le fanauga a tagata.
2 Faauta, o Aʼu o le Atua; uai mai i laʼu upu, lea ua vave ma manana, ua maai sili atu nai lo se pelu mata-lua, i le vavaeina o sooga ma le su o ivi; o lea ia uai mai i laʼu upu.
3 Faauta, ua sinasina le fanua ua saunia e selesele; o lea, ai se e fia selesele ia tuu atu o ia e sasau atu lana selesaito ma lona malosi, ma selesele mai manū o ao, ina ia mafai ona teu e ia mo lona agaga le olataga tumau-faavavau i le malo o le Atua.
4 Ioe, ai se e sasau atu lana selesaito ma selesele mai, o ia lava lea ua valaaulia e le Atua.
5 O lea, afai e te ole mai ia te aʼu o le a e mauaina; afai e te tuitui mai o le a tatala atu ia te oe.
6 Saili e aumai i luma ma faatu laʼu Siona. Tausi i aʼu poloaiga i mea uma.
7 Ma, afai e te atausia aʼu poloaiga ma etumau e oo i le iuga, o le a e maua le iola e faavavau, le meaalofa silisili lea o meaalofa uma a le Atua.
8 Ma o le a oo mai foi, afai e te ole atu i le Tamā i loʼu igoa, i le faatuatua ma le talitonu, o le a e maua le aAgaga Paia, lea na te tuu atu upu, ina ia mafai ona e tu o se emolimau o mea o le a e ifaalogo ma vaai i ai, ma ina ia mafai foi ona e alaga atu le salamo i lenei tupulaga.
9 Faauta, o Aʼu o aIesu Keriso, le eAtalii o le iAtua soifua, o lē na ofoafoaina le lagi ma le ulalolagi, o se fmalamalama e lē mafai ona natia i le gpouliuli;
10 O le mea lea, e ao ina Ou aumai ai i luma le aatoatoaga o laʼu talalelei mai eNuuese i le aiga o Isaraelu.
11 Ma faauta, o oe o Tavita, ma ua valaaulia oe e te fesoasoani; o se mea afai e te faia, ma faamaoni, o le a e manuia faaleagaga ma faaletino, ma o le a tele lava lou taui. Amene.